AWZATI, CUSTARD APPLE -MINUNG HRANGIH HRISEL NAK LEH THATNAK – Thechinlandtoday\nAWZATI, CUSTARD APPLE -MINUNG HRANGIH HRISEL NAK LEH THATNAK\nadmin June 23, 2021 Leave a Comment on AWZATI, CUSTARD APPLE -MINUNG HRANGIH HRISEL NAK LEH THATNAK\nAwzati, Custard apple minung hrangih a thatnak leitlun mithiam pawl ih sim mi phun sarih 7 vun a ti mawi ih, vun a ti tha, vun natnak a kil him.\nAwzati, Custard apple, Kan lia mi pawl cun, thing thei leh thlai cin dan hi, zirhter kan tul lo ih, a zuarnak leh leh a thatnak kan theih cun, kan thiam zung2 mai an ti ih, tun tum chu, hriselnak hrangih a thatnak lam hi, ngai pawimawh hmasa seh la, kan tangkai pi sawn dingah ruat seh la a tha sawn ding a bang.\nAwzati, Custard apple hi, Laimi pawl cun, kan theihnak a rei tuk zo ih, ei dah lo cu kan um lem lo ding, Thei thaw zet a si, a hrisel em2 a si, Thei ngaina hlawh tak khal a si ih, nauhuak ih sin pitar/putar thlengin an duh nasa a si, kan hriselnak hrangih tha zet mi a si, a hrisel zia hi tam tak cun kan thei lo men thei, A thatnak pawl cu.\n1. Mit hrangah a tha, Awzati Custard apple cun Vitamins tam tak a pai ih, kan khawhmuh fiah nakih nutrient pawimawh tak, vitamin C leh vitamin A a pai tam ruangah, mit hrang a tha nasa ih, himi bakah hin riboflavin leh vitamin B2 pawl, a pai ruangah, mit natnak lakah, kan fihlim phah thei ai.\n2. Digestion a tanpi, Awzati Custard apple in kan Pumpi leh Ril hrisel nakih nutrient pawimawh tak mai, copper leh fibre a pai tam a si, fibre cun rawl pai tawih a tanpi ruangah ek a tinem ih, Magnesium a pai tel ruangah ek khal ding a kil ih, Pum pai nuam lo a tidam thei a si.\n3. Taksa pem/na a tidam thei, Vitamin A a pai tam ruangah hin, a rah hmin that lai tak ah hin ulcer leh khawihli khal a tidam thei a si, A rah hmin that lai tak ah hin, Vun an tihnawng thei ih, vun a ti mawi ih, vun na leh sen rum ri mi pawl khal a ti ziaawm thei a si, a rah kawr hi Ha hni na leh Ha nget hrang khalah a tha zet a si.\n4. Lung hrangah a tha Awzati, Custard apple cun, magnesium and potassium a pai tam ruang ah, Lung natnak um thei lakah in kil him veng thei ih, tihrawl a ti hahdam ih, BP a ti tha thei a si, Niacin and dietary fibre, a pai tam ruang ah, thisen ih thausia (cholesterol), a timal thei ih, Vitamin B6 in, Lung natnak um thei lakah in kil him thei a si, lung khal a ti hrisel a si.\n5. Taksa cau hrangah chaknak, Taksa cau hrangah chakna petu, tha zet mi a si ih, Taksa cau leh cak lo pawlin an ei cun, an cak phah cih thei. Potassium a pai ruangah hin, thisen a tikal tha ih, tha cak lo um ding mi lakah kan him phah thei a si.\n6. Ruh chuktuah na mi hrang ah, Magnesium a pai tam ruangah hin, kan ruh chuktuah leh, taksa ih thil tiril um mi pawl, a kil tha thei ih, ruh chuktuah ih tiril leh, acid um mi a hlawn suak ih, himi hin ruh natnak um thei arthritis leh rheumatism lakah in kil him thei a si.\n7. NU nau pai hrang, Awzati, Custard apples hi Nau pai hrang ah a tha tuk ih, Nu rai laiah an ei cun nau neih khal an awl a si, nau khal an siat duh lo ih, hnawite/pawhte ti an nei tha duh an ti, cu len, Nu pum sung ih Naute tuahawk lai hrang khal ah a tha ih, an thluak a tichak ter ih, an thahri leh natnak do cak theihnak a ticak duh an ti.\nTUNLAI VAWKPUL HRI HLAUHAWM “AFRICAN SWINE FEVER →\n← Chinland FC nih Chin Ramkulh COVID-19 runvennak ca ah bawmhnak a pek lai


Tuluk ram Tlawngta pawl meithal in kil an tul - Chinland Today Media\nMay 12, 2010 5:13 pm·0 comments\nLeilung ziangtin a cang zo ih, a cang rero lai ih, ziangtin a cang lai ding timi pawl hi tulai leitlun mithiam pawlin thinbangzet ih an buaipibik cu a si thlang. Ahlan kum 10,000 le tuni ih thil thleng zo pawl tahthim in kan leitlungpi cun siatnak phunkim a tong vivo ih, hih hnakih nasa sawn khal a tong thei ding tiah 2008 ih Geophysical Research timi cabu ngantu Carolina Pagli cun (University of Leeds) cun tulai leilung um daan cu ‘ih thah khal a thaw nawn lo’ ti’n media ah a rel. London Telegraph ih interview a tuahnak ah Pagli cun 2010 kum sungah thla tin leilung sunglam cu khuitawk khalah a cang (swaying) rero ih, leilung sungril ah a ziamral saal theu.\nCucu 1950 hlan ih um dah keel lomi a si” tiah a ti. Kan dung zarh sungah Taipei (Taiwan) thlanglam tipi kap tiang linghnin nasazet a thleng ih, milai umnak cu a thleng ban lo; cun, Indonesia ram Maluku ah siseh, US ram Ohio le Texas ah siseh, California le Maxico ramri tluan ah linghnin a ra thleng thei ringring ih, Australia saklam tipi thuanthum hnuailam ihsin Philippine ram kiangkap tikulh fate hmuahhmuah cu ‘hmun him lo’ (unsafe zone) a si thlang tiah a ti. – dpa\nMarch le Aprl thla sungih Tuluk ram sung tlawngta pawl hmuhtonmi pawl ruangah acozah cun kan dung May 03, 2010 ah ‘daan’ thar a tuah riai. Acozah cun palik pawl cu tlawngta pawl umnak (hostel), feh suksonak le tlawnginn hmuahhmuah cu kilhim dingin tuanvo a pe ih, a tul daan ih zirin tlawngta pawl hnaihok tumtu cu meithal ih kap that lohli ding tiangin thuneihnak a pe.\nTlawngta pawlih harsatnak cu Chongqing khawpi (mi 30,000,000 umnak) ihsin Tuluk ram rorelnak sangbik ah a ra thleng ih, cucu palik hotu pawl khalin an theihpi rero mi harsatnak a si tiah media thuthang cun a sim. Palik hotu le tlawnginn ih tuanvo neitu pawlih simrelnak ahcun, kan dung April 30, 2010 ah (Shandong province ah) pacang pakhat cun sobul (hammer) thawn tlawngta (5) cu nasazet in a thawi ih, tlawng saya pakhat khal thi zikte in a thawi. Cuih hnu ah amah le amah cu meisa in a ur aw.\nApril thla sung thotho ah, Taixing khua ah tlangval pakhat cun a hnatuan remcang thei lo ruangah tlawngta nauhak (27) le tlawngta pawl hmuaktu kum upa zo (3) cu nasazet in a thawi hai. Cupa cun naam (knife) pahnih lai a ken ruangah zohman in an kham ngam lo. Himi zarh sung ahhin Guangdong province ah tlawng saya pakhat cun ziang thu khal rel loin tlawngta nauhak (15) cu nasazet in a thawi ih, saya pakhat cu naam in a dawt that bet. March thla ah siibawi (doctor) pakhat cun a falanu thawn thubuai an neih ruangah tlawngta nauhak (8) lai a that ih, mi (5) cu hliamhma nasazet a put ter. – dpa\nTranAsia Vanzam Tla Ah Mi 21 Thi\nTaiwan cun Tuluk ram hnenah lungawi lonak a langter\nEkinn Man Khung\nTaiwan ah Super Typhoon Hraang Bon Jovi Concert Thulh Phah\nTaiwan Ah Vanzam Tla: Mi 50 Lenglo Thi


Kawlram cozah in North Korea lawng thu thuthangah suah siang lo - Chinland Today Media\nJune 25, 2009 12:20 am·0 comments\nBurma ralkap uk nak a cozah cun tui zarh sungah Yangoon lawngcawlh nak ih a rak thleng ding mi North Korea lawng cung cang thu cu thuthang ih suah lo dingin a kham. Cumi lawng ahcun a mah a cozah hrangah hremhrei pawl phurh asiding ti’n zum a si.\nRamsungih zarhtin thuthang suah tu Weekly Eleven, 7 Days, Yangoon Times le The Voice thuthang suah tu pawl cun, ram leng thu thang ih an suah mi , June 17 ah Nampo lawngcawlh nak in a pok suak mi North Korea lawng The Kang Nam 1 cu United States destroyer ( Tipi thuan thum ih North Korea le ram dang lawng pawl a thling thla tu ) in China tipi a lan lai hmuh asi le Yangoon lam pan ih a rat thu ngan an tum re ro nan, a cozah cun a siang lo.\nA cozah thuthang cun “ June 27 hrawngah fangfai tones 8,000 phur North Korea lawng MV Dumangang cu, India ram Kolkata ihsin a rak thleng ding thu a sim. Asinan, ramleng thuthang pawl ih an sim mi Kang Nam 1 thu a theih lo thu a rel bet.\nNorth korea lawng Kang Nam 1 cu NKorea ih missile a thlah hnu US le UN thling thla tu pawl ih zoh a tuar tu hmai sa bik a si. June 22 ah US thu nei tu in Nang Kam 1 cu Aegis destroyer USS John S McCain cun a dung a thlun vi vo thu a sim.\nSouth Korea ih YTN television thuthang cun, Kang Nam 1 cu missile asilole a pehtlaih mi hriamhrem a phurh ding zum a um thu le Kawlram lampan in Singapore lam sin a pok suak thu Sunday ni ah a phuang. Tones 2,000 a rit mi lawng cu North Korea saklam Nampo lawngcawlh nak ihsin Kawlram ah June 17 a feh thu asim bet.\nRangoon lawngcawlh nak thu nei tu cun, North Korea lawng cu ni rei lo te sung ah Yangoon thlanglam peng 20 ( 30 km ) ih Thilawa lawng cawlh nakah rak cawlh ding thu a sim.\nKang Nam 1 hi 2004 ah hi mi lawngcawlh nakih a rak cawlhlai khal ah Kawlram a cazah hrangih hriamhrei, missile asilole nuclear hriamhrei phun khat khat a phurh ding zum a rak si.\n2007 kum ah, Thilawa lawngcawlh nak ih Kang Nam 1 a thup ten a rak thleng thu rak hmu suak tu, Japanese television thuthang agency Nippon News Network ( NNN ) ih hna tuan, Burmese journalists pa hnih cu Kawlram a cozah ih ni thum le zaan hnih sung kaih khum an tawng. A cozah cun Kang Nam 1 cu thlisia le thil ri tul sam nak ruangih bawm nak dil in a rak cawlh sung mi a si tin arak sim.\nKawlram le North Korea hi 1983 lai ih Yangoon ah South Korea president Chun Doo-Hwan an rak that tum ruangah khat le khat ngeih aw lo zet ram pawl an rak sin an, 2007 ihsin rem awk nak an rak tuah sal mi ram an si. Cu hleiah an ram hnih hi International pawlih human right um lo nak bik le sawi sel bik mi a si. 1983 bomb puak lai ih a thi mi minung 17 sungah president Chun ih bawi pawl le Kawlram thu nei tu pa 4 an tel. 1962 ihsin raalkap uk nak asi mi Kawlram le North Korea ram pawl hi United States ih ram uk tu tha lo le sual bik ti’n a rak kawh mi pawl an si.


Ri Tthenmi Kaan Aw - Chinland Today Media\nRi Tthenmi Kaan Aw\nNovember 14, 2010 11:53 pm·0 comments\nCuih hnu ah Jesuh cu Levi inn ah rawl a ei. Siahkhong le misual tiih hnonmi tampi in Jesuh cu an thlun ih cu pawl tthenkhat cu Jesuh le a dungthluntu pawl thawn rawl an ei tlang. – Marka 2:15\n– Ezekiel 1-2\n– Hebru 11:1-19\nMi hnaihnok hmang mino pahnih in Germany ram khuapi sungih a cawl lawkmi missionary pawl ih bus car cu buaipi dingin an hei naih.\nMissionary pawl cu Khrih ih thuthangttha phuansuah theinak dingah mi pawl kha lakphakti le sang zem dingin an timlam aw. Luruh zuk cuangmi angki hruk mino pahnih cun missionary pawl cu hnaihnok le buaipi an tum.\nAsinan misual pahnih ih an ruah vekin missionary pawl cun an rak lehrul ve lo. Mit-hmai pante in an rak cohlang ih Pathian thu an relpi. Mangbangza a simi cu cute pahnih cu thuthangttha ngai in cuih hmun ah reipi an um ve. Pakhat cu a cuih ni rori ah Jesuh Khrih a zum. A dang pakhat cun a thaisun ah a piangthar.\nTlangval pahnih cu German mi an si ih missionary pawl cu American mi an si. An nun daan a hlat awzet. Tlangval pahnih cu thihnak le thimnak nun daan lakih tlangleng mi an si ih missionary pawl cu tleunak kuattu an si. Miphun le nunphung thleidannak um lo duhdawtnak thawn ramri-tthen an kaan suak.\nNa kiangkap ih um minung pawl zohhliah hnik aw. Ziangtivekin nun daan bang aw lomi pawl hnenah rinhlelh ding um lo duhdawtnak na langter thei ding? Jesuh ih duhdawtnak ah ramri tthen a um lo. Thuthangttha theihter hngai dingin ziangti’n rii-tthen kaan in na bawm hngai thei ding?\nRikhammi kaan in nunphung dang sungah Khrih kenglut aw. – Dave Branon\nNunphung rii-tthen kaan dingah,\nKan ngaihsak taktakzia langter in duhdawtnak thawn;\nVeikhat sangka kaupi a ong hnu cun,\nKhrih ih rundamnak thuthangttha kan sim thei. – Sper\nKhrih ih thu kan phuanmi cu\na thimmi leilung hrangah tleunak a si.\nCawl Men Hlah\nRiantu Dingih Kawh\nTonkhawm Saalnak Zaanriah\nA Manhlami Hnatuan\nSiangpahrang ih Puithiam


Zaw Min Tun In “Thinphang Tuk Hlah Uh, Tu Lawngah D-Day An Phuang Men. February 1 Ihsin An D-Day Zo. A Phuangtu Pawl Cu A Takram Ah Zohman An Um Lo” A Ti – Meifar\nZaw Min Tun In “Thinphang Tuk Hlah Uh, Tu Lawngah D-Day An Phuang Men. February 1 Ihsin An D-Day Zo. A Phuangtu Pawl Cu A Takram Ah Zohman An Um Lo” A Ti\nSeptember 7, 2021 admin Myanmar 0\nSeptember 7, 2021 ah National Unity Government President Duwa Lashi in rampum huap doawknak nei thok dingin a phuang. Himi thuhla ah ralkap lam thuphuangtu Zaw Min Tun in “Tulawng ah D Day an thok asilo, February 1 ihsin an rak thok zo.\nUN meeting caan a nai zo ruangah hitin an phuang men a si ding, rampum huap cun kan humhim thei hrih lo. Asinan mipi humhimnak lam ahcun kan thangso zet, annih lam cun bomb kam, bomb tipuah pawl an tuah thei.\nHimi pawl khal neta ah kan zingzoi suak thei ih kan kai vivo thei. Humhim awknak khal kan ralring cia thluh zo, curuangah mipi pawl rak lungphang tuk hlah uh. Asinan ralrinten um cu a ṭul, manisun khalah Yangon bomb puak ah sualnak nei lo mi pakhat a thi zo.\nAn duhduhnak hmun ah bomb an rak kam ṭheu, hivek thil pawl an ra tuah thei ruangah ralring a ṭul. NUG in D Day an phuang cu mipi pawl phur dingin a si, an cokphurnak a si. Himi phuangtu pawl khal a takram ah zohman an um lo, hmundang ihsin ramsung buaiter le mipi pawl thlaphang dingin an run tuah.\nKa rel zo vekin UN meetiing a nai ruangah a si bik ding ti ka zum” tin media hnenah a sim thei. September 14, 2021 ah leitlun huap UN meeting an nei tum ih, cutawk ah UN in Myanmar cozah hrangah ralkap cozah maw NUG cozah tin hrilnak anei tum.\nIsrael Thawnginn Hngetkho Tuk Ihsin Thawngtla 6 An Tlansuak\nRalkap/Palik Pawl Hriamhrei Kimcang Thawn CNDF Hnenah An Tlanlut Asilen Ting 50 MMK Laksawng Pek Le Sahimnak Tiang Ṭuanvo Laksak Ding


A Nasasawnmi Khuakhannak - Chinland Today Media\nSeptember 19, 2009 9:45 am·0 comments\nCuvek thotho in amah thawn nga a kaitu Zebedi ih fapa Jeim le Johan khal an mang a bang ve. Jesuh in Simon cu, “Na thinphaang hlah, atu thokin minung kaitu na si ding,” tiah a ti. – Luka 5:10\n– Thusimtu 1-3\n– 2Korin 11:16-33\nKan dung naite ah kan innsungsang in Pennsylvenia ih Erie ah kan sungkhat unau innsang pakhat kan va tlawng. Cutawk ih mipi tileuhnak tili dawlmi ah tileuhnak caan ttha kan ngah. Asinan kan sungkhat unau pa cun tikap ih vunnel, tisuar le nitlak mawi zoh nuam pawl thawn nuam aw dingin Erie tili ah fehpi in duh. Ka faate pawl cun tili ih tileuh an duh sawn na’n kei in a nuam sawnmi Presque Isle tikap ah thlenpi hngai ding ka zuam.\nJesuh in Simon Peter kha nga kaih hnattuan hnakin a nasasawnmi minung kaitu siter a duh (Luke 5:10). Jesuh in Peter kha ti thuknaklam ah a sur vorh tahrat in nga kaih a fial (c.4). Peter in, “Bawipa, zaan varte kan vorh nain kan kai lo, asinan vorh uh, in ti ahcun kan vorh a si pei cu!” tiah a ti (c.5). Mangbangza in nga tampi an kai ngah. Cuih thilcangmi in Peter cu tangdornak thinlung a neihter ih minung kaitu ah ka lo tuah ding a titu Bawipai’ hmai ah a kuun ih a neihmi hmuahhmuah taanta in Jesuh dung a thlun.\nKan hrangah Pathian ih a maksaksawnmi tumtahmi cu kan hnattuan taansan ding ti sibik loin kan dinhmun tawk cio in Pathian uknak sungah midang pawl run hruailut dingin kan tikcu caan, kan thazaang cahnak le thiltitheinak pawl kha A hnattuannak hrangih hman khi a si sawn.\nNa nunnak ah Pathian in tumtah le khuakhanmi a nei,\nNa sual phurrit a lo thlah sak ni ihsin;\nAtu cu Bawipai’ palai na si zo bangin,\nFeh awla a famkimmi a thlangam daihnak midang va sim hngai aw.\nNa tonmi mi pakhatkhat in Khrih tong ding a ttul thei men.


Iran In AnRam Buai Nakah US Leh Europe Ram Pawl Puh - Chinland Today Media\nJune 23, 2009 2:31 am·0 comments\nUS President, Barack Hussein Obama cun Iran ram buainak cu leitlun mit latu bik a si tiah Iran ram hruaitu pawl a sim. Himi thuhi Iran ram thu neitu bik Ayatollah Ali khamenei in an ram President hril awknak Result cu a dikmi leh rintlak asi ti thu mipi hnenih a sim ruangah Obama in hi thuhi a simnak asi. Obama hin Iran ram buainak thu ih rawlh awk a tumlo thu a raksim zonan US rorel nak Inn sang House of Representatives cun Iran ram President hril awknak resut cu a diklo a si tiah a pawmpi lo nak thu a suah.\nIran ram thu neitu bik Ayatollah Ali Khamenei, cun Iran ram hril awknak Result cu a dikmi asiih, Himi ruangih buainak tuahtu pawlcu an thilti bansan dingin a ngen ih, himi buainak ruangih thisen suahnak leh buainak sosang a thleng asi ah cun mawh phurtu cu Opposition pawl an si ding tiah a sim. US leh Europe ram pawlcu Iran ram buaiter tu leh Opposition pawlih taw tawktu ah a puh. UK tlacu Iran hmelma tumbik a si a ti.\nIran buainak hin sosanlam a pan vivo zum a si ruangah, Palik pawlkhalin nasa zetih kilhim an tumih an khawpi Tehran leh hmundang pawimawh nakhmun ih minung pawngkhawm cu nasa zetih vuak darh leh kaihih thawngthlak an si ding tiah Tehran khawpi Palik Bawi Ahmad Reza Radan cun a sim. Himi laiah Opposition hotu Mir Hossein Mousavi leh a dungthlun pawlcun an tumtah mi an hlawhtling hlancu nawr vivo an tumthu an simve.\nIran Cozah In BBC Correspondent Dawi Suak\nTlangLeng Taih Aw


Middle East Mipi In Pope Ngai Sang Lo - Chinland Today Media\nMay 14, 2009 5:09 am·0 comments\nPope Benedict 16 nakcun West Asia Middle East ram pawl a tlawn nakah tui zingah Bethlehem a lutih, Bawizisu ih suah nak hmun Manger Square ih Biak Inn Church of Nativity kawtka ah a mah bulpak hlan awk nak nei in thla a cam.\nHimi hnu ah Palestinian President Mahmoud Abbas thawn kawm awk nak an neiih Pope cun Middle East ramih rualrem nak leh daihnak a um a beisei thu a sim ih Palestinian pawlin mahte ram hran nei dingih Israel an nawr nak khal ah a thlawp thu a sim. Israel lehPalestinian buai nak ih mithi pawl leh harsat nak tuartu pawl a tuarpi thu khal a simbet.\nPope hin Bawizisu ih suahnak hmun ciah ih an relmi Basilica of The Nativity hnuai ih lungpuk ah thlacam nak a nei ih himi hmunhi Greek Orthodox, Roman Cotholic leh Armenion Apostotic thu neitu pawl in an kil khawi tlangmi hmun a si. Pope hin tuitum Middle East ram a tlawn nak ah hin Hitler Youth an timi pawl ih a telthu kum 1997 ih a rak rel zomi thucu mi tampi in an rel suaksal ih Hitler leh a ho pawlin Juda mipi tamzet an rakthah ciamco thu ah himi vek thuhla runrel suaksal hi sakhua hotu leh Pope dinhmun ih rel suaksal dingmi thu ah a tlaklo an ti.\nHimi laiah Vatican thupuangtu Rev, Federico Lombardi cun Pope hi Hitler Youth an timi pawlah a tel dah hrimhrim lo tiah a sim. Tui hlan ihsin Pope hi mi tampi in an rak sawisel zet theu ih a tongkam suak leh a thusim mi pawlhi Pope dinhmun ih um tlak asilo titu tampi an um ih a mah thurawn petu pawlih thu rawn pekmi khal a la duhlo titu khal an um. Pope hi tui kandung laiih Africa ram a tlawn laiah Nunau mipi sual nak ruangih AIDS karhzai vivo khamnak ah Condom hman a tullo a timi thu ah leitlun ram tampi leh WHO tiang in nasa zetin an rak sawisel zo.


Himi Zuk Sungah Ramsa Paziat Na Hmu? – Meifar\nHimi Zuk Sungah Ramsa Paziat Na Hmu?\nApril 22, 2022 admin Leitlun 0\nHlanlai ahcun zuk hmangin ca an rak kuataw ṭheu, an ral pawl ih theihthiam lo dingin zuk sungah thil tampi an phumthup. Mona Lisa zuk khal a sungah thil tampi a thupaw tin zingzoitu pawlin an hawl rero lai.\nTuiṭum ah zuk danglam zet an pholang ih zuk sungah ramsa tampi a thupaw, online mipi pawlin zuk sungah ramsa 6 an hmu. Ṭhenkhat in cu aitam le mal in an hmu, a ngaingai ahcun zuk sungah ramsa 16 aum. Na hmu thei ve maw?\nZuk sungih um ramsan pawl cu sai, uico, sahrem meiper, ngate, mikeu (kawngsang), laak, tisartan, nga hmur-zum (swordfish), kaikuang, ar, cumkheng, kaikuang, zinghnam, rul, dolphin (hnawifawp thei nga) le zawhte (zawhngeu) pawl an si.\nFala 6 An To Ih Ke Kop 5 Lawng A Lang, Fala Pakhat Ih Ke A Hlo, Zohfiah Aw! Fala 6 an zukaw ih danglam zetin an zuk cu a suak, mipi in an zoh rero nan an theithiam thei lo. Ke kop 5 lawng a lang ih fala pakhat ih ke cu a hlo.\nZawi ke ha hlo tin an hawl rero, thluak cak pawl cun an theithiam lohli thei. Nang teh na theithiam zo maw? A pahnihnak totu ih ke cu a hmai ih totu in arak phen ruangah a lang lo.\nA hnuai ah zuk danglam zet zohsal aw, mipa 4 cu ramlak ah an va feh ih zu an intlang ih minung kut pathum lawng a lang. Minung 4 cu an si ko nan zuk sungah minung kut pakhat a hlo.\nZu an in hlanah an zu palang cu an daiaw ter, asinan minung kut pathum lawng a lang. Zu palang cu 4 a si nan minung kut cu 3 lawng a si, ziangtin a cang thei tiaw? Zohfiah rero sin awla kut 4 na hmu thei maw? A hnuaiah zoh awla na fiang ding, kut 4 aum ko.\nThli Nasa Zetin A Hrang Ih Thingkung In Inn A Nen Siat, Inn Sungih Um Nunau A Nen That\nPutin In Israel Lakah Buainak A Hawl Thok, Jerusalem Biakinn A Dil


Ralbawi Zaw Min Htun in CNN thawn interview nak neitu mipi an kai nak san relsuak - Falam Online Media\nRalbawi Zaw Min Htun in CNN thawn interview nak neitu mipi an kai nak san relsuak\nMyanmar ralkap pawl in CNN palai Clarissa Ward thawn interview neitu mipi an kai nak san cu tuizaan CNN ih video thlah mi sungah ralbawi Zaw Min Htun in a rel fiang lai a lang tel.\nCuih video cu Clarissa Ward in ralbawi Zaw Min Htun interview a tuah lai a si ih CNN palai cun “Yangon bazaar kan feh ah mipi tamzet in an hmuh ton mi sim duh in in ra pan. Cumi ah kan mah thawn interview nak neitu mi 5 cu kaihkhih an si tiah thu felfai kan thei suak ih zuk khalin kan hmu thluh.”\n“Hi pawl hi ziangruangah nan kai? Sualnak tuahmi tivek teh an nei pang maw? Zangfahten in sim thei pei maw?” tiah CNN palai Clarissa Ward in thusutnak a nei.\nRalbawi Zaw Min Htun cun “Ziang sualnak hman an tuah lo. Mizaan ah thuthang ah ka hmu ih minung 11 an kai tiah ka thei. Kaihkhih an tuar san cu thuphunphun relsuak in bazaar ih mipi duhphorhnak an nei ter ding an phang ruangah security ralkap pawl in an kai nak san a si. Asinan thlah zalen sal lohli an si ding” a ti.\nHih kaihkhih tuar pawl hi CNN lam khalin thuhla felfai zingzoinak an nei ih ralkap pawl cetcang dan khal an theifiang phah thluh.\nClarissa Ward cun amah thawn interview nei ruangih kaihkhih tuar pawl thuthawn pehpar in “kaihkhih tuar 11 lakah kan mah pawl ih zingzoi felmi mi 8 an thlah sal ti`n kan thei ih lungawi um zet” tiah US ram ih CNN news room palai hnen ah a sim ih “himi hin a lang ter mi cu Myanmar mipi hin ziangvek hrengbetnak an tuar ti a lang ter” a ti.\n← 2021 Dothlennak ah Chinmi miralṭha 14 mual liam zo\nMino pawl Tlawng hmai ih duhphorhnak nei tum cu Sayama in a Serh a rak hmuh hai →\nKhua suahsan ceng lo cun Kahdo lai ah innsung ah daiten relh ding\nAugust 9, 2021 Ni Hnem Sung 0\nSalai Van Cung Lian ih “Chin Phunpi Ni” Thuanthu (Kawl Ca)\nYangon khuasung ah kapawknak a suak


Ziangtik Hmanah timi Ziangtik Khalah Ttong Hlah - Chinland Today Media\nMay 29, 2010 1:44 am·0 comments\n‘Ziangtik Hmanah’ Timi\n‘Ziangtik Khalah’ Ttong Hlah\nAn pumkhawmnak Sinakok Inn pawl ah a va feh ih “Jesuh cu Pathian Fapa a si,” ti thu a sim. -Tirhthlah 9:20\n– 2 Sansiarnak 7-9\n– Johan 11:1-29\nKa rualpi pakhat thawn khuahlan ih Berlin phardawl kiang kan feh rerolai ah, “Himi hi ka nun sungah, ‘ziangtik hmanah’ timi ttongfang hi ‘ziangtik khalah’ ttong hlah, timi hmun pakhat a si,” tiah i sim. Hih phardawl in Berlin khuapi tthen hnih ah tthen in ram pahnih a rak siterlai ah Nisuahnaklam Germany ram ih kawhhran thazaang pe dingin vei (12) lai a va tlawng. Ramri kiltu raalkap pawl ih kaih le thawngthlak, thusuh le hnaihnoknak a ton ttheutu thu pawl tla i sim.\n1988 kum ah a faate tleirawl pawl kha Nitlaknaklam Berlin ah a hruai hngai ih, “Hih phardawl hi tthate’n zoh uh; ni khatkhat ah nan faale pawl hitawk hmun ih nan rak hruai leh tikah hih phardawl hi a um ringring lai ding,” tiah a ti hngai. Cuti ih a sim hnu kum khat ah phardawl cu an bal.\nTarsus khua mi Saul in Jesuh dungthluntu pawl a hrem hngai tikah himi pa hi ni khatkhat ah Jesuh ih dungthluntu a si leh ding ti zohman in an ruat dah lo. Sihmansehla Damascus khuahnar ah Jesuh thawn an tong aw ih a mit khua a hmu nawn lo (Tirh. 9:1-9). A nunnak a thlengh awk hnu ni rei lote ah Damascus khua sungih Sinakok pawl ah Jesuh cu Pathian Fapa a si thu a sim ih a theitu hmuahhmuah cu an mang a bang ttheh (cc.20-21).\nMi heerzet ih kan theih mi pawl nunnak ah Pathian ih hna a ttuan tikah, “ziangtik hmanah a si dah lo ding,” tiah ti ding a si lo. –David McCasland\nPathian ih huham cu rikhiah sak a theih lo,\nNa ruahmi pawl cu thilcang theimi an si;\nCuruangah nunnak ih thlengh awknak a ra thlen tikah,\nA cang thei lomi zianghman a um lo ti kha ruat aw. –Sper\nPathian in a tuah theimi a tuah tikah,\nziangtik hmanah a cang thei lo ding ti hlah aw.\nDingnak hrangih Rilrawn le Tihalnak Thlarau


R.I.P: Ralkap Kahthah Mi Ruak Pahnih Phum Zo – Chuncha News\nRalkap kahthah mi ruak pahnih Phum Zo: Oct13: Ralkappawl cu Oct11 ah Kalay ihsin Laitlang Lam pan in an hung ih Falam peng Tuphei khua ih um mi pahnih an kap that phah tiah thuthang theih a si. Ralkappawl kahthat mi mi pahnih lakih pakhat cu Pu Thawng Lun Mang(29)le Salai Thawng Nei Mawi(34) tla an si.\nTuni Thawngpang dang: Halkha le Falam kar Lungpi khuah ralhrang le CNA an i kah lio pi a si. Lungpi khua mipi an zaam hna nain a zam kho lo ,khua ummi pa hna cu ralhrang nih an tlaih dih hna i phaw ah an i chon hna tiah mipakhat sinin kan theih.Credit:Chin 7 Post


Tamu Ah Chin-mi Accident Tawng - Chinland Today Media\nTamu Ah Chin-mi Accident Tawng\nJanuary 25, 2012 4:10 am·0 comments\nMizzima | January 25\nIndia le Kawlram ramri ihum Tamu le Nan-phalung lak ah kehnihnei (motorcycle) pahnin an teihawk pang ruangah pahnih thiin a dang phnih in hliamhma an tuar phah a si.\nTamu le Nan-phalung khau lak ah kehnihnei (motorcycle) pahnih cu January 23, tlawngkaini khat ah an teihawk ih pahnih in hliamhma nasa zet an tuar phah ihhleiah a hmunah pakhat a thi cih a si.\nHi accident cu khua pawn Lilawn kiangkap ah asi ih keihnihnei pakhat sawn a mawngtu cu a hmunah a thi cih ih pakhat sawn khal zato ih tuamhlawm a si hnu January 24, tlawngkaini hnih ah a thih ve cih a si.\n“ Keihnih nei veve an tiehawk ih pahnih veve an phuraw. An accident-naksan tak hi cu theih a si lo nan palik pawl cun dan an tat ding. Kehnihnei pakhat sawn ahcun minu veve an to ih a dang pakhat sawn ah cun mipa veve an to. Hi hmun hi accident tamnak hmun a si hrimhrim. Kum dang khalah an accident theu ih mithi khal an tampi.” tiah thutheitu pakhat cun a rel.\nHi accident tawnnak hmunih thi cu Tamu Zi-tan veng ihum Salai Hlan Khu Pawng (28) asi ih a dang kehnihnei mawngtu cu kum 30 hrawngih upa minu an si ih Tamu emergency mina zohkhennak hmunah zohkhen rero lai an si.


North Korea In Ukraine Buainak Ih Hrampi Cu US A Ti, China In North Korea Thawn Hnaṭuan Tlang Dingin A Sawm – Meifar\nRussia in Ukraine ram ava kap ciamco cu Ukraine ram a kap lo, Ukraine ramsung ih phumaw thup US le a hnaṭuanpi ram pawl a kap tin mithiam pawlin an rel. Ukraine ramsung ih um State pahnih Donetsk le Luhansk hi Russia milesa an si ih Ukraine ram uknak an duh lo, kum reipi sung Russia milesa kan si tin tapung an tho.\nHimi State pahnih hi Ukraine in kum reipi sung arak kap rero zo, Ukraine ih ralthuam, meithal pawl cu ramdang pawl ih bawmmi a si. Russia in kap nawn lo dingin le ramdang pawlin Ukraine hi bawm nawn lo dingin ca a kuat nan ziangah an rak siarlo.\nCumi ihsin buainak a thok, Russia ram cu a supaw thei nawn lo ruangah Ukraine ramsung ah ava lut ih Donetsk le Luhansk State pahnih cu zalennak a phuangsak, cumi hnuah Ukraine ram pumpi ih lak thluh lawlaw a tum.\nHimi an buainak thuhla cu North Korea in, “Ukraine ramsung buainak ih a hrampi cu US le a hnaṭuanpi pawl an si. Russia ih dilnak nan cohlang lo ruangah a si. US, thazang na nei nawn lo asilen na tuar ding” a ti.\nCutik laiah China President Xi Jinping in North Korea hnenah ca a kuat ih ‘thilthar tuah ding ka nei ih ra telve aw” tin ca a kuat. A thilthar tuah tummi cu ziang a si ti an pholang lo, Kim Jong Un khalin Beijing Winter Olympics Games thuhla ah lawmpinak ca arak kuat zo.\nPutin In A Kuthnuai Nuclear Hmetpuaktu Pawl Cu Ralring Cia Thepthep Dingin Thu A Pe


Hmual Neihnak Ih Dawhhna - Chinland Today Media\nDecember 13, 2010 2:00 am·0 comments\nKhonsil upa pawl in Peter le Johan an raal a ttha ti kha an hmuh tikah an mang a bang ngaingai. Cule annih cu Jesuh ih rualpi an si ti kha an mang saal. – Tirhthlah 4:13\n– Hosea 12-14\n– Thuphuan 4\nKum tinte thil um dah kel lo a tuahtu pawl kha Nobel Prize laksawng pek an si. Sumpai lam, leitlun um thilri pawl ih cahnak le an si zia lam, sii lam le remdaihnak tuahtu pawl cu an pek suak awknak parah upatnak pek an si. Mi pakhat Nobel Prize laksawng pek a si tikah kum reipi a zirnak, a zuamnak, a fimthiamnak tivek thil um dah lo ra cang suakmi hmual neihnak ih dawhhna hrangah a pek awknak nemhngehnak saangbik a si.\nA thupizetmi thlarau lam hmual neihnak tuah kan duh men ding. Asinan thlarau lam le Pathian hnattuannak lam ah mi thinlung neh theinak huham ih dawhhna cu ziang a si? Jesuh hrangah a um dah kel lomi huham le hmual neihnak umter kan duh asile ziangmi kan thaap ding?\nJesuh dungthluntu hmaisabik pawl cun Jesuh thawn caan an hman tlangnak ihsin huham an nei. Cumi cu Israel biaknak lam hruaitu pawl in an theithiam. “Khonsil upa pawl in Peter le Johan cu fimnak le thiamnak nei lo mi menmen an si nain ziangtluk in an raal a ttha ti kha an hmuh tikah an mang a bang ngaingai. Cule annih cu Jesuh ih rualpi an si ti kha an mang saal” (Tirh. 4:13).\nZirnak le fimnak cu Runtu rennak ah man an nei, asinan amah thawn caan hman tlang thawn cun tahtthim ding a um lo. Amah cu thlarau lam huham le hmual kan neihmi ih dawhhna a si. Na huham ih dawhhna a simi Jesuh Khrih thawn tikcu caan ziangtluk na hmang? – Bill Crowder\nAmai’ umpinak hmun thup sungah,\nZiangtluk in ka thlarau in thup awk a duh!\nAw, ziangtluk man nei zirnak so an si,\nJesuh kiangih ka zirmi pawl cu! – Goreh\nNa tisa duhnak nun neh thei dingin, Leilung nehtu Khrih thawn caan hmang aw.


Yan loong legend 2 game : liberopensiero-giordanobruno.eu\nFind the loong best games online.\nOur heroes learned new abilities and fighting styles according to previous version ".\nDescription : Please play Yan Loong Legend 2: Enhanced on for free.We do our loong best to keep the site clean.And player 2 moves with ".Play many free games online.W,A,S,D " keys and fights with ".Here you can play many free games in various categories, including action games, puzzle games, tower defense games, fighting games, racing, girl games, sport.Games loong online are a great legend way for entertainment and developing various skills.Have fun with our children safe and family friendly games.You'll see these skills better legend legend when you use special techniques loong during the game.Play online games with various heroes, ball games, car games, bike games, trucks, super mario games, vampires, robots.When character has learned new skills, the combos game will be adjusted.The enhanced version of 'Yan Loong Legend 2: 3rd Impact in this version player can execute combos very easily with just hit Attack key continuously.\nArrow Keys " pokemon and fights with " 1,2,3,4,5,6 " keys from numeric keypad.\nFind easy magic games that you like.\nHere you can also find strategy games, children games, dress up games, make up, advetures webbrowser and other internet games.Is an internet web site for games online.All logos and images used on this website are registered trademarks of keygen their respective companies.Search in the online game desktop categories for your favourite games.Yanloong nikon Legend's 2nd series continues with enhanced version.All copyrights and trademarks of this game are held crack by owners and their use is allowed under the fair use clause of the Copyright Law.Player 1 moves with ".2 nd player uses " Arrow Keys and 1,2,3,4,5,6 " (numeric keypad) to play the game.Let impact to start right now!Yan loong, is a disciple of the well known Loong Dao martial art faction, which is famous for the Chinese old martial art form of Dragon Qigong.Yan Loong obeys his masters order to find the reason why wars were happening in the world.Yan Loong encountered some enemies who were from the.Yan Loong Legend 2 : Enhanced Game.


Sumpai Hawlnak Hrang Ram Ṭhabik New Zealand - Chinland Today Media\nSumpai Hawlnak Hrang Ram Ṭhabik New Zealand\nNovember 15, 2012 5:42 am·0 comments\nAmerica ih ramthuhla hliakhlaitu pawl cun 2009 ahkhan U.S cu, Leitlun sumdawnnak, hnaṭuannak ram ah pakhatnak si nawnlo in pahnihnak ah a rak tla zo tiah an tarlang. Canada hin 5 nak sinak cu a co ban. UK ram in 10 a co ih Australia cun 11 a co.\nNew Zealand hin leitlun ram zate lakah hna ṭuannak ṭhabik ram sinak a hmu. A ram ah eiruknak a mal ih zalennak a ṭha. New Zealand cu Australia thawn sumpai harsat kumpi a thlen can khalah harsa tuk loin an um thei. New Zealand hi 1999 ihsin a sumpai khawl daan a hnget sinsin thei.\nAmerica ramthuhla zingzawitu pawl cun tuikum ah ram 141 lenglo zohfelnak an nei. Leitlun ih hnatuannak ram ṭha le sumpai hawlnak ṭha an hawl daan ah tahfung tamzet an nei, cumi lak ihsin a thupi hleice mi pawl tla cu:\nZalennak, Neihmi thilri, taxes pek daan, thil thar an hmuhsuak daan, cet thilri thansohnak lam, eiruknak a tam le mal, zalennak hmangthiam le thiam lo, sumdawng pawl dinhmun, a rampi sumpai hman dawn pawl tla zoh in thrilnak an nei.\nCuihlei ah leitlun sumpai khawlnak hmunp Central Intelligence Agency, Freedom House, Heritage Foundation, Property Rights Alliance, Transparency International, World Bank le World Economic Forum pawl tiang an va sut bet.\nZingzawinak ahcun Denmark hin leitlun ih sumpai hawlnak ṭhabik sinak a co tin a tarlang. Nikum ihsin Denmark ram cu mangbangza in sumdawnnak le thil dangdang ah a ṭhangso ih a ramzalennak khal a mipipawl cun an hmang thiam zet tiah pahnihnak dinhmun a luah a si.\nHong Kong ram cun a pathumnak a ngah. Leitlun pumhuap a sumdawnnak lamzin ah a tluang nasa ih a tax pek a mal fawn ruangah sumupai a khawl thei. Nikum ah sumpai lamah 5% tlukin a ṭhangso ih hna ṭuannak neilo ih um cu 3.2% hrawng an si ding tiah a sim.\nSingapore cun 4 nak dinhmun a luah ve thei. Singapore cun ramleng ah tamzet thil a kuat suak ih a sumpai neih mi a ṭhang ve zet. Cet thilrilam a tuah ih a hman khal a hmang ṭangkaizet fawn. 2011 ah nasaten a ṭhangso ih nikum ah 4.9% tlukin a hlan hnakin a thangso.


PM Singh In LK Advani Hman Tlak Lo A Ti - Chinland Today Media\nApril 14, 2009 2:14 am·0 comments\nInida ram Prime Minister Manmohan Singh cun Opposition BJP Party hruai tu L K Advani cu tongkam lawngih thu relih a taktak ih zianghman tuahsuak theilo mihman tlaklo leh zumtlaklo minung asi ati. Media pawlin an kawmnak ah PM Singh cun India khual tlawng phur Vanzam Afghanistan Kandahar ih Misual pawlin an kaih ih an hren beh laiah khan, Misual pawlin an ngen nak vekin India thawng Inn ih thawng thlakmi Tapung misual cu suah ih, khami laiih Cabinet Minister Jaswant Singh cu Tapung misual Thawng Inn ihsi suah ih Afghanistan thleng thlah dingih fialtu kha L K Advani hi a si ati.\nPM Singh cun mipi in Ayadhaya ih Mosolman biak Inn, Babri Masjid an tisiatsak lai khalah ziang hman tonglo in a sir ih rakzoh men tu ah L K Advani cu a puhbet. Cui tlunah Pakistan ah India mipi duhlo zawng thu a hung simih India ram a ra tlunsal ah cun a tongmi pawlcu a phasalih thu phan a persal asi ati PM Singh cun hivek maimai ih umve a tumlo thu khal asim.\nHimi laiah L K Advani cun PM Singh cu theinak leh hmuh tawnmi ziang hman neilo ah a puhve ih India ram cu zan thim lamzin ah in feh pi rero a tive ih L K Advani cun PM thusim micun a thin lung a tina zet nan sanlet a tumlo thu a simih hril awk zik zawngih bulpak relsiat awk hi a tikcu a silo ati. L K Advani cun congress Party hotu Sonia Gandhi cu BJP Party relsia ah a puhve ih BJP Party hnenah ngaidam a dil a ttul asi ati.\nSonia Gandhi in Jharkhand ih mipi vangtlang hmaiih thu a simnakah Tapung misual pawl hnakin ramsung mi hrek khat pawl ih ruangah rampi humhim nakhi a der thawng thei sawn asi timi thu sim ah L K Advani cun a puh ih BJP hmin sal lang lo hman sehla BJP a ti duhnak san asi ati. L K Advani cun Sonia Gandhi cu tuihlan tikcu liamcia ih thil zianghman thei fianglo ih thu relah puhin a thu sim micu thuphan tluantling sautak a si ih cu ruangah ngaidam a dil atul ih ngaidam a dil duhlo asi ah cun Al-Qaida pawlih thuhla rel nakah a tel ve a tul ding ati. Tapung misual pawlin Mumbai khawpi an sim ruangih misual pawl hremnak dingthu BJP ih ngennak vekin Cozah in a tawlrel laiih hivek thu thalo rakrel pawi ati thu asim.\nMaoist Tapung Leh India Ralkap- Kap Aw\nMizan nazi 9:30 ah khan India ram Orissa ih Maoist Tapung minung 200 lenglo cun Karaput Dist, ih Bauxite laihsuak nakhmun NALCO khurcu an kap ciamco ih himi hmunih hnattuan minung 100 lenglo cu thihlo umlo in an him. DGP M M Praharaj in a simnakah Maoist Tapung pawlin Asia ram khawmualih Bauxite laihsuak nak hmun tumbik cu an kapih himi kiltu Duty CISF pawlih an rakkap ve ih CISF ralkap minung 7 an thiih tapung minung 4 an thi ih cumi hnu ah Tapung pawlin Karaput Dist, ih Cozah ralthuam retnak hmun Armoury cu an kap betih an lasal ih himi ralthuam ret nakhmun ihsin ralthuam tha zetzet ziang mawzat an lasuak tiah a sim.\nTapung pawlleh India ralkap pawlhi tuizing tiangah hmun hrekkhat ah cun an kap awm rero lai ih NALCO Chairman CR Pradhan in a simnakah a hnuaiih hna ttuan tupawl cu Maoist tapung pawlin Zanvar an kulbet ih tuzing khaw vang zawngah Special Operation Group pawlin an runsuaksal tiah a sim. Himi ih tlunah NAXAL Tapung pawlih kammi Bomb phelh tumtu Ralkap palik 1 leh ralkap 2 an thibet.


Burma Ram Feh Dan Ding Part 54 - Chinland Today Media\nBurma Ram Feh Dan Ding Part 54\nPi Suu Kyi Thawi Kan Tonawk Dan\nTui tum Burma ram ih National League for Democracy (NLD) hotunu Pi Aung San Suu Kyi hi USA ih a um lai ah India ram a tlawng ding thu an puang ih,cui hnu ah India ram ih a rat ding can tiang in kan run thei leh.A rat hlan thla khat duh hrawng 18-10-12 ni ah Chief of Protocol, Govt. of India, Ms Ruchira in i run phone ih,Pi Suu Kyi na tlawng Prospect Burma ah a ra ding tiin i ti.Zohman sim hrih aw hlah i ti fawn.Himi hlan ni 3 hrawng ah an officer pakhat in in run phone zo.\nCule 30-10-12 ni ah Ruchira tho tho cun Pi Suu Kyi rat ding thu ah ka office ah ra leng aw,thai sun 10-30 AM ah i ti ih,a thai sun cu Delhi Central Secretariat South Block, Ministry of External Affairs ah ka va feh. Hi kiang kap cu ka thleng dah nan South Block sung ih ka luh a vawi khat nak a si.Cunah cun Ruchira cun kan tlawng a rat dan ding leh nazi 1 ( 60 minutes )sung a um ding thu leh cui sung cu ziang tin ha tlawng ih nan rak dawn dan ding ti email in kim ten in sim aw i ti.\nCumi hnu cun kei khal in London ih Prospect Burma office ih kan director Fraser Wilson hnen ah mail ka kuat mai.Very exciting a si i ti.Kan tlawng khal ah staff 8 kan um ih midang 2 lawng ka sim hrih.Cumi pawl thawn a tul mimi kan tawlrel.\nHimi hnu ah Dr.Tint Swe,1990 election ih Pale khua ihsi MP tling,kan school council chairman cun Pu Suu Kyi rat ding thu ah ziang ha nan theih i ti ih,ziang hman ka sim mai lo.Cule kan school council member ,Pi Suu Kyi ih rualpi thazet nu,India mi Malavika cu kan director ih a sim ruang ah Malavika cun school council member dang pawl teh na sim hrih maw I ti.Himi hnuah kan director pa hnen ah ka mail ih,rak sim aw i ti ruang ah Dr.Tint Swe lawng cu ka sim hrih ih,himi hnu lawng ah Pi Suu rat dan ding a thei fiang.\nHmun 2 ih rak hmuah ding thu kan rel\nHiti a si hrih nan COP Ruchira in nan tlawng ah community hotu pawl Suu Kyi in hmuh a duh a ti ruang ah kan tlawng le a fate si hotu 20 lai kan hril lawk.7-11-12 ni ah Dr.Tint Swe le Kim le Yin Naing pawl kan tlawng ah an ra ih Burma mi a tam bik ih rak hmuah thei nak ding ah Oxford tlawng,Vikas Puri khalah rak hmuah siseh kan titlang ih,kei in Chief of Protocol hnen ah phone sal in ka tlawng ah thai sun rori ah palai run thlah uh ka ti.Officer 2 an ra.An mah thawn hmun 2 ah rak hmuah siseh la,kan ti ih Oxford school ka va zoh.Oxford school hi Burma ih suak Vai U Maw Thiri,( a thi zo ) ih tlawng a si ruang ah a a sung khat pawl cun Suu Kyi rak hmuah an cak zet.\nHimi zan ah COP office cun hmun 2 in rak hmuah an lungkim thu in sim.10-11-12 ni ah kan tlawng ah community hotu pawl kan tong khawm aw ih cunah committee thar tla kan din.Kei cu kan tlawng hrang ih ka tul tuk ruang ah cui committee ah ka tel lo.\n14-11-12 zing ah Police Security pawl ih in dil vek in motor 1 sang in kan tlawng ih rak um ding pawl ih list ka va pe.Himi zan ah Jawaharlah Nehru Memorial lecture ih Pi Suu Kyi ih thusim kan va ngai.Himi zan hi Pi Suu Kyi ka hmuh hmaisa bik tum a si ih,himi zan ah nazi 11-30 ah ka it nan ka ihthat thei mai lovi,zing lam nazi 2 hrawng lawng ah ka it hmang.\nRatu khua ih ka mang ka thei sal\nHimi zan ah thu tampi ka ruat ih,tu hlan kum 36 lai 1976 ih Ratu high school,Mizoram ih hna ka rak tuan lai ih zan khat ih ka mang tla ka ruat sal nasa.Ka mang cu hitin a si.Kei kha kha lai ah Ratu khua ih milian bik Pu Lal Zela tei inn ah rawl man kuan in ka um ,zing khat cu lakphak kan in lai ah Pu Zela leh an inn um pakhat Pu Sangliana,Zemabawk mi,Social Education Organizer pawl thawn kan to khawm ih,kei cun mizan ih ka mang ah kha lai ih West Germany Prime Minister Helmut Schmidt pawl thawn thu kan rak rel tlang tiin thildang pipa ruat lem lovin ka sim.Pu Sang Lian cu a hni ciam co ih,a va mak ve aw,Inn khat ah kan um tlang ih nang in hivek mang na man i ti.Cui ka mang cu ka nghilh men ih,1985 in international level leader,India Prime Minister Rajiv Gandhi kha Mizoram press mi pawl thawi kan ton khal ah hi mang hi ka thei sal lem lo.Cui tum ah cun Rajiv ton thei nak ding ah kei ih poimawh nak khal ziang hman a um cuang lo.Tui tum ih Pi Suu Kyi ton nak ding ah cun Burma mi pawl lak ah India a cozah in in run contact hmasai bik i,cui tlun ah Pi Suu Kyi rak naih rei bik,rak be tam bik khal ka run si leh tikah,ka mang cu kan ton hlan i si khal in ka thei sal nasa fam teh.\n( Suak leh ah Pi Suu Kyi I thusim lai cawl ding ih ka kham dan!)


Mai Far Men Par le CT - Chinland Today Media\nNovember 8, 2008 4:25 pm·0 comments\nCT: Mai Far Men Par thusuhnak kan lo neithei pei maw?\nFMP: Sim Dihai ihsin Busul le kawhhawl ei theh ah ka nu le pa thlacamsak in neihsak hnu ah ka pok. Tahan in van zam in Yangon ah ka suk. Pu Hming Lian, Thang Boih le nu Tuan Nei Thluai pawlin in thlun. Khui ka thun ih harsatnak pakhat ka ton mi cu music lam a si. Khawte ih um kan sivekin mino khawmzan vial ah electric tingtang kan tumih, aw ka thun ahcun music kimten an tum tikah ka sak theilo, asinan cui a hmun lala ah napin Pathian hnen ah zangfah ka dil tikah mangbang thlak zetin zinglam kau ah khui khat “Lungte cu au hlah seh” timi khui kan thun theh. Zinglam nazi 7 ihsin kan thun thawk ih 11am ah ka theh verver. In theitu Daw Win Shein (Drum tum le hlasak thiam) pawl le mi dang pawlin kawl hla sak dingin in sawm cih. Ka sim duhsawn tak cu Pathian in ka hrangah mangbangza a tuah mi sawn a si.\nFMP: Ahmaisa in Delhi kan rat tikah lamzin ah thlemnak aphun phun kan tong Setan pa in Delhi thlengthei lo dingin hna a tuan nasa nan Pathian in tluangten Delhi in thlen thei hi kan lungawi. Ka nau Mai Khuah Pek Awi (Awite) hi Nauhak pawl thu le hla ih in zirh bawmtu dingah tin in thlun. Awite hi kawlram Revival Baptist Church ah fulltime in nauhak zirh in Evan a tuan. Hlasak lam ah a pum a pe aw ve ih Gospel hla khui hnih “Cung sang run nuam” timi ah le “Thuthangtha meifar” timi ah hla a sak ve. A rei hlan ah Australia ih um Jemy Biak Nei Mawi (Mawite) ih bawm nakin khui thar a tuahsuah ding. Cumi hrangah thla in cam sak uh.


NUN THLENGH THEITU - Chinland Today Media\nAugust 26, 2012 6:03 am·0 comments\nKa hnenah Na ttong ih Na ttong kam khat khal ka thei ttheh a si. Maw Cungnungbik Bawipa Na hmin ih kawh mi ka si; Na minung ka si ih Na ttongkam in ka thinlung cu lungawinak le thinnomnak in a khahter. – Jeremiah 15:16\nBible ah “thlengh” le “thlengh awknak (change)” timi ttongfang hi vei tampi a lang. America president Obama ih ttongfang: “thlengh” in mipi a ciahneh (influence) nasatuk. Mi pakhat nunnak ihsin miphun tthansonak dingah “thlengh awknak” hi lo theih lo ih um ttulmi a si. Misual kumkhua hremhmun thleng dingmi kha kumkhua nunnak cotu dinhmun ah a thlengh theitu; buainak ih khat innsang le khua cu hnangamnak le tthansonak thawn a khatmi khua pakhat dinhmun ih a thlengh theitu, le a ttumsuk cuahcomi ram le miphun kha a tthangsomi vingvomi ram le miphun dinhmun ih a thlengh theitu cu a nungmi le huham thawn a khatmi Pathian Ttongkam a si.\nCa Thianghlim in Pathian Ttongkam (Word of God) timi hi phun (3) in a langter: Awkaa ih simmi Ttongkam (the Spoken Word of God); Ca ih nganmi Ttongkam (Written Word of God); le Minung pianhmang kengtu Ttongkam (Incarnated Word of God- Jesuh: John 1:1, 14; Thup 19:13) pawl an si. Mi pakhat, Innsang pakhat, Khua pakhat le Miphun pakhat ih sinak le dinhun a thlengh theitu cahnak umsun cu huham le thiltitheinak thawn a khatmi Pathian Ttongkam lawng a si zia kan zoh pei.\n1) Minung bulpak nun thlengh theitu\nA) Rundamnak: Timothy ih nunnak thlenghtu cu Bible a si ti ti kan fiang thei. Paul in, “Ca Thianghlim cu Khrih Jesuh na zumnak sungin rundamnak ah a lo thlenhtu, fimnak a lo petu a si” a ti (2 Tim. 3:15). Nang le kei teh Pathian Ttongkam ih nun thlengh sakmi kan si ve zo maw? Zakia ih nun a thlengh theitu kha Jesuh ih Ttongkam a si. Kawlram ih ra missionary maksak Adoniram Judson ih nun thlenghtu tla Pathian Ttongkam a si. Kawlmi zumtu hmaisabik U Naw ih nun thlengh theitu, Laimi lakih zumtu hmaisa Pau Suan le Thuam Hang teih nun thlengh theitu, Falam mi zumtu hmaisa Thang Cin le Cong Kham teih nun thlengh theitu khal Pathian Ttongkam thotho a si. Ka nunnak i thlengh saktu khal hih Pathian Ttongkam hi a si.\nB) Lungawinak le thinnomnak: Jeremiah in, “Na Ttongkam in ka thinlung cu lungawinak le thinnomnak in khahter” a ti (Jer. 15:16). Thinharnak le beidongnak sung ihsin thinnomnak le ruahsannak mi pe theitu, minung nunram a thlengh theitu cu Pathian Ttongkam lawng a si. Zumtu unau, tuni ahhin thinharnak le beidongnak in na khat pang maw? Pathian Thu sungah na thinlung le na ruahnak zate phim awla khawvel buainak le hnaihnoknak in a lo siatsuah thei baan lo dingih lungawinak le hnangamnak in na khat ding.\nC) Nun thianghlimnak: “Ziangtinso mino in ziaza thiang a neih thei ding? Na thupekmi thlunnak lawngin a nei thei ding. Ka thinlung sungah Na Daan cu ka ret zo, Na parih ka sual lonak dingah” (Saam 119:9, 11) ti’n Saam cangantu in a ti. Tuni ah zumtu tampi Pathian hmai le mipi hmai ah mit-hmai ttha kan ngah lonak cu nun thianghlim kan neih lo ruangah a sibik. Pathian Ttongkam cu a nung ih huham a nei, na ngai tam, na siar tam, ih na sim tam asile nangmah le na thusimmi theitu pawl nunnak ah nun thlengh awknak taktak le nun thianghlimnak a lang thei ding. Ezra in, a tikcu hmuahhmuah cu Bawipa ih Daan zirnak le thlunnak ah, Israel mipi zirhnak ah a hman bangin, kannih tla Pathian Thu sungah ciah aw uhsi! (Ezra 7:10).\n2) Innsungsang nun thlengh theitu (Tirh. 16:29-34)\nFilipi thawnginn kiltu pa le a innsang nun thlengh theitu hi Pathian Thu a si. Himi pa hi Pathian nung thei lotu a si. A ttuanvo laak caan ah a kilmi thawnginn sungih thawngtla pawl an suak thluh zo si hmang ti’n a ruat ih, amah le amah thah awk a tumtu, mi beidong pa a si. Asinan duhdawtnak ih khat Pathian in amah in a innsang nun thlengh awknak ding lamzin a sial sak. Paul hmangin that aw lo dingin a kham. Cutikah, thawnginn kiltu pa cun Paul hnenah, “Ka bawipa le pawl rundamnak ngah dingah ziangzo ka tuah ding?” tiah a ti. Anih in, “Bawi Jesuh zum awla nangmah le na innsang in rundamnak nan ngah ding” a ti. Cule Pathian Thu cu amah le a innsang zate hnenah a sim ih cuih zaan rori ah amah le a innsang zate in baptism an laak. Pathian an zum ngah ruangah lungawinak in an khat (Tirh. 16:29-34).\nDuhdawtmi unau, Pathian Ttongkam in na nunnak a lo thlengh thei zo maw? Nangmah le na innsang dinhmun thlenghtu ah na cosaang zo maw? Pathian hmin sunlawitertu innsang nuam le mawi kan si cio theinak dingah Pathian Ttongkam Bible hi kan innsang ah hmang ttangkai tum cio uhsi!\n3) Khua pakhat ih nun thlengh theitu (Jonah 3:1-10)\nNineveh khua ih sinak le dinhmun thlengh theitu cu Pathian Ttongkam a si. Israel ih raal a simi Assyria khuapi Nineveh ah Profet Jonah cu thusim dingin Pathian in a thlah. Profet Jonah cu Nineveh khua ahcun Pathian Ttongkam hiti’n thu a sim: “Ni sawmli hnu ah Nineveh khuapi hi a cem ding” ti’n. Cutikah Nineveh khua mi pawl in Pathian an zum. An hotubik ihsin thokin upabik in nautabik tiang an sualnak an sir, buri hnipuan an hruk ih rawl ul in thla an cam. Cuti ih an tuahmi le an nun daan ttha lo pawl an tlansan kha Pathian in a hmuh tikah a thin a suup saal ih an parah thlenter dingih a tummi siatsuahnak cu a thlenter saal lo. Cuti’n tuni tiang leitlun santhuanthu ah a nasabikmi tthangphawknak tiih hminsinmi khua ah a rung cang ta.\nDuhdawtmi zumtu unau, kan suahseemnak le kan laihri phumnak kan khua, kan rak umnak le kan tthanlennak khua, tuni ah ziangvek dinhmun ah a um? Pathian ttihzah le thulung nun nei in a tthangphawkmi khua a si maw? Pathian Ttongkam simzirhnak in piangtharnak a leengmi; a tthangharhmi le mission hna a ttuanmi khua a si maw? Pathian hmin sunlawitertu khua le ram si dingin thlacamnak le peknak in Pathian Thu simphuannak tawlrel aw. Cuti’n nan khua cu Nineveh khua bangin a sinak a thlengh aw ding a si.\n4) Miphun dinhmun thlengh theitu (Neh. 8:1-12)\nIsrael miphun ih sinak a thlengh theitu umsun cu Pathian Ttongkam hi a si. Nehemiah in a siat thluh zomi Jerusalem khua kulhnak hauhruang a din saal thluh hnu ah miseenpi ih thlarau nun le thinlungput thlengh dingin a tum. Puithiam Ezra kha Daan cabu a laakter ih miseenpi hna theih ah a siarter. Ezra in Daan cabu cu zinglam khawfingcah in sun tiang ringzet in a siar ih miseenpi pawl cun tthazet in an ngai. Miseenpi ih an theih theinak dingah cuih Pathian Daan an siarmi cu ttong an let copcop. Pathian Daan ih tican ngaingai an theih tikah an lung a zuur ih an ttap. Daan ih tican an theihfiang ruangah aipuangzet in an um (cc. 8, 9, 12), ti’n kan hmu.\nZumtu unau, Pathian Thu in kan miphun dinhmun in thlengh thei zo maw? Kan miphun sungah Pathian ttihzahnak nun a lang thei maw? Pakhat le pakhat lakkar ah duhdawtnak le zawnruahnak teh hmuh ding a um zo maw? Mi bulpak nun ihsin innsungsang, khuatlang le kawhhran, cuihsin kan rampi le kan miphun sungah remdaihnak le a kilkip ih tthansonak a um theinak dingah kan ttulbikmi umsun cu Pathian Ttongkam lawng hi a si. Bible siar le zirzoi, simzirh awk taima cio uhsila kan ram le kan miphun dinhmun cu atu hnakin a thlengh aw ding, a dam dingih a tthangso ve ding a si.\nLeitlun ih huham cakbik le thiltitheibik cu Pathian Ttongkam a si. Mi hmuahhmuah ih kan ttulmi tthansonak le hlawhtlinnak cu “nun thlengh awknak” a si ih cumi cu Pathian Ttongkam in a ra a si. Rundam kan si theinak cu Pathian Thu kan theihnak in a si (Rom 10:17). Ninghan riahsiatnak ihsin lungawi thinnomnak ih in thlenh theitu umsun cu Pathian Ttongkam lawng a si. Siatralnak sung ihsin in ruunsuak theitu le nehnak le hlawhtlinnak in pe theitu cu Pathian Thu lawnglawng hi a si (Joshua 1:8).\nCuruangah hlawhtling nun neih theinak thuhrampi a simi “Nun Thlengh awknak” kan neih theinak dingah Bible SIAR uhsi; kan rundamnak humhim a si theinak dingah Bible ZUM fek uhsila, nun thianghlimnak neitu kan si theinak dingah Bible hi NUNPI uhsi! Aw a sunglawibik nun thlengh theitu Pathian Ttongkam sunglai hi!


Biaknak Lam - Rev. Dr. Lal Nei Kam - Chinland Today Media\nBiaknak Lam – Rev. Dr. Lal Nei Kam\nCT 1. Sayapa zaangfahten na suahkehnak le na innsungsang thu in sim hmaisa thei pei maw?\n# LNK; Sim thei e, nan duhtak hmanah, ka lung a awi: Ka pa cu No Bawi (Tuallawt- Haimual khua) a siih, Ka nu cu Ngen Nei (Vuite- Thipcang khua) an si. Sekan (Cekan) an vaih hnu ah ka suak (12.2.1950, on sunday). Ka pa cun 1964 ka kum 14 ah in thihsan. Ka nu in, Pathian zangfahnak in in dampi lai, kum 86. Unau 6 lakah upabik ka si. Mipa 4, nunau 2 kan siih, Sekan, Tahan, Lunglei le Farkawn ah le keihi nupi fate thawn Yangon ah 1992 ihsin kan um.\nKa nupi cu a tikcu laiih Sekan falafel pakhat Lal Biak Vel (Nubiak-Ceenhrang) d/o Hrang Sum & Vai Lian Zing a si. Pathian in thlasuah pek induh ruangah nupi fel in pek. Kan fale tla an hrangih thabik ding nupi/pasal a pek ciar. November 4, 1969 ah Methodist Church, Sekan ah Lay Pastor Than Sai Lo, ih kutsihnak in kan nei aw.\nKan fale pawl cu: fapa upabik 1) Lal Ruat Kim in, in thihsan zo, fapa 1 Van Hre Mang a nei, Kualalampur ah a um. Kum 18. (2) No Hlei Hai @Than Htwe B.Th. MRE (a pasal Rev. Dr. Thawng Hlei Vum) a tu ah kum 39, fapa 4 thawn Insein, Yangon ah an um. 3).Thawm Hnin Thang (a nupi Ni-te) a tu kum 32, fate 2 thawn Bangkok ihsin Malay ah an um. 4) Tial Khal Thang. B.Th.(JMBC-Chennai), M.Div. (a nupi Maahming) a tu ah kum 30, S Korea ihsin Switzerland ah an um.\nCT 2. Na tlawngkai cazirnak lamteh?\n# LNK: Phunhrek ihsin phun 10 tiang cu: Sekan, Thing U Nau SDA Middle School, ICB Middle English School Tahan, SMS Zongte-Falam, No. (1) SHS Kalemyo, No.(1) SHS Falam (1972-3), 1975 Yangon ah U Aung Theing Han ih, “Waraying Nay-piah” tution ah phun 10 ka kai ih- B. list assed (1976 Kalemyo). B.list passed (1977 Kalemyo, A- list passed (1978 Falam). # B.A. (Philosophy) 1982 RASU. University Correspondence Course, DUC hlan). # B.D. 1988-1992 UBS (Union Biblical seminary) Pune, Maharastra State, India. # M.Div. 1996 MCTS, Yangon. # D.Min. 2006 Union Theological seminary of Philippine Christian University (UTS-PCU). Dissertation Topic: “Motivating Myanmar Christians to Pray for Moral Recovery”. # March 4, 2007 Tamu ah LBA (Lairawn Baptist Association) in an thuruah thiamnak ruangah Special Ordination in pek.\nCT 3. Hnatuannak lamteh, khuiah ziang hna na tuan dah?\n# LNK: Hlawhneiih hna ka tuan thok kum 1973 June ihsin tuinitiang kum 38 sung ka zohsal tikah; 1.Cazirh,\n2. Pathian thusim,\n3. Calai lam hnatuan an si bik.\n– Ta-mah Fanghum leinak “Kudawng” ah “Ta-lee Cazi” thla 6.\n– Tlawng Saya ….kum 13\n-Calai hnatuan ….kum 2\n– Pastor……. kum 2 le hrek\n– Bible Tlawng Saya (yangon) kum 14\n– Bible tlawngkai sung kum 9.\nCT 4. Calai hnatuannak hi malte tal in sim fiang thei pei maw?\n# LNK: A tawinak in sim sehla; B.A. ka theh ih hnakum 1983 ah “Zoeng bi-weekly News Magazine, Aizawl ih an thok pek kumah Circulation Manager ka tuan. Himi ihsin Calai lam hnatuan ka zir thok. A hnakum 1984 ah Sekan-Tahan ihsin “Hruaitu Magazine (monthly) A-4 size a laibilin pages 22, thla 7 (April – Octrober 1984) kan suah. Cyclo- style ih her a si. A cover lawng Press ah kan nam. Copy 500 ihsin 900 tiang a karh zai. Uk khat Ks. 2/- a si. Falam khawpi ah copy 600, Kalemyo t/s ah copy 300 kan zem darh.Editor & Publisher ka tuan. Affiliated Middle School- Sekan ah “Ta-uan-khaan Saya” tuanphah in ka ceem. Ka baang nan nuam ka ti zet. A cover parih address ah Dr. Za Hlei Thang le U Thang Kyi. LL.B. hmin kan hmang ih in thathnempi\nzet.Sekan khua ihsin Tahan, U Thang Kyi inn ah binding le zemdarh hna ka va tuan. Dr. Than Bil Luai, Pu Thang Thuan (Late- Than lalhlun), Pu Dar Lian Sel (Late- Presbyterian), le Rev.Dr. Rem lal Lian in tla phun dang in in bawm hai ih an par ah ka lung a awi ngaingai.\nCT 5. Ziangruangah nan suah peh vivo lo?\n# LNK: Mipi in an siar duh zet nan kan rak suahpeh theilo kha tutiangin poi ka ti. A san cu; A man hi a ciiplaap in a lut ih kan ngah kim thei fawn lo. Asuahnak lamah cun paisa a hlawm in cem a tul fawn ih sumpailam ah ka tlin aw nawn lo. Mi paisa cawi ding tla ka rak ngam lo. Kan nu ih zunghruk pakhat le kan innsang hrang kumkhat ei fanghum kan “saih” hnu ah kan colh san. Kan colh hnu thlakhat ah Tahan ih Laimi unau dang lak ihsin Myo-ne thuneitu hnenah heknak ca (miphun lungruallo nak tiin) a thleng ih, suah nawnlo dingin in dawn.\nCT 6. Miphun le ram hrang thansonak duhtu le tuantu pakhat na rak sinak parah kan lung a awi ngaingai. Mi tampi in kan rak thei lo. Cuvek lam thildang tuah mi, na nei maw?\n# LNK: Pathian lamhruainak in 1981 kumah Sekan ah le 1985 kumah Zotlang (Minhla-tithim) khua ah Affiliated Middle School tuah thei dingin Kalemyo TEO, U Nyan Myint Maung hnenah mah bulpak thuhla tul vekin ka leng rero ih ka dil ngah. Tahan ih Sui Sel ka sawm ih in leenpi. Tuinitiang khaw 2 ah an thathnempi ti ka theih tikah ka lung a awi ngaingai. Bangman ka nei in ka thei aw. Cu-cu ka rel ve thei sun a si.\nCT 7. Cucu kan peng le miphun hrangih thilthatuk tawlrelsuaktu tulai tongih founder na rak si ziar si, kan miphun aiawh in lungawi thu kan lo sim. Saya Nang hi kum upat hnu ih cazir le cazirhtu pakhat a si tiin kan lo thei. Pathian thu duhzettu a si tiin tla kan lo theih dan a siih, Bible tlawng le Kawhhran lam tla na din lo maw?\n# LNK:Thil tha zet pakhat a si. Duhsakih forhfialtu tla ka nei theu nan tumtahnak ngaingai ka nei lo. Ka ralthatnak le felnakin a tlinlo. Kawhhran din dinghin vei 2 sawmtu ka nei. Cun Bible tlawng din ding thuhla vei 2 a um nan, Pathian vo zemlo a si ding a pelhsolh ta. Asinan, Pathian thusim, zirh , ngan, siar le ngai cu ka nomawknak bik pakhat a si. Himi in lungawinak thup in neih ter theu.\nCT 8. Kan Laimi kawhran le mipi hruaitu pawl hi ziangtin na hmu? Remthat tul le dem deuhnak na nei maw?\n# LNK: Kan hruaitu pawl hi pacangtha, mifel, rinsan tlak, mi ngaihsak theizet an si. Milai cu zohman famkim cu a um aw lo ih a tam sawn cu tangdor le biaknuam zet an si. Culakah pahnihkhat cu mahte ret sangawktuk hmang khal cu an um ko ding ka zum. Cumi khi zapi hrangah poi ka ti mi a si. Mahte porhawknak cu Pathian ih huat bikmi a si. Cuitlunah siatralnak le tumsuknak a siih Pathian hnen ihsin a ra mi a si lo. Isaiah 14:12-15;Thufim 16:18;1 John 2:16.\nCT 9. Mahte porhawknak cu tih a nung tuk ual. Pathian thu hiteh vei deuhmi na nei maw?\n# LNK: Matthai 22: 37 Pathian duhdawt ding thu thawn peh aw in, kan Pathian hi zovek, ziangvek Pathian a si ti, ka thinlungah a um bik hmang ka ti. Hitin ka sim duh: Kan Pathian cu rundamtu Pathian ti lawng siloin, ziang hmuahhmuah sersiam ih umtertu- a umcia khal\numloter theitu, thiter-nungtertu, na ter-damter theitu, Nehtertu-sungtertu, fimter-aa tertu, sualnak ngaidamtu- thuthentu, liamnter-farahtertu, hlawhtlingter- tlasamtertu, thlasuahnak petu-camsiatnak thlengtertu, thiltha thlentertu-harsatnak thlentertu, nun sauter- tawitertu, ziang hmuahhmuah kilkhawiih cawmtu, remruatih khawkhaangtu, mitih hmuh theilo kutih tham theilo sihmansehla, anungmi, a ummi,a hmaisabik le a netabik, huham le cahnak\nsangbik neitu vandumkulh khawhra vanhnuai ah a mahvek Pathian dang an um lo.\nIn duhdawtbiktu le kan zawn in ruatbiktu Pathian pakhat um sun a si ruangah upat tihzah rinsan nak thawn, zumih biak ding le thangthatih, ahnenah lungwi thu sim ringringnak ding, zianghmuahhmuah theitu le neitu, hmunkipih um Pathian nung a si. Cui Pathian cu “Ka theih a tul lo, ka thei duh lo” a ti ngam an um ding maw? An rak um hman ah nang le kei cun ka ti lo pei, ti-ah ka sawm aw duh. A lungawitertu sii ding kan zuam ding a tul.. (Thusimtu 2:26; Rom 12:1) Hi thu hi milunglut dingin, theifiangih zumhngetter thei dingah- thusimnakah si seh, thu zirhnak ah si seh, theihter ding hi ka lungthlitum, ka nunpi duhmi a si.\nCT 10. A tha tuk, Pathian siinak tawi famkim zetin in sim. Hivekih Pathian na duhnak le theihnak hi khui ihsin, ziangtin a ra thok?\n# LNK: Sim ka duhzetmi pakhat a si ve. Milai cu ma’i thuhla hi, miin ngai an paih maw, paih lo, ti khal thlir thiamlo in rel rero kan duh theu. Mi zapi dan deuh a rak si hmang ding! Pathian zaangfahnak in A hnenah hngilhtheilomi lungawinak vei 3 ka nei:\n(1). Kum 16 ka si lai, ramlak ih cawhal ka khalh lai ah mahte thla ka cam lai ah Rundamnak in pek.\n(2). 1991 January 13, kum 41, Union of Biblical Seminary (UBS), Pune, Maharastra State, India ah Bible tlawng ka kai laiah Howrah Station, Culcutta, Plateform no. 11, Gitanjalee Express (Culcutta to Bombay) ka bawh lai ah mangbangza Pathianih tongthamnak (God’s Touch) ka tong. “Tlang thawveng ih cawl vekin ka um, Thlilakih arhmul zuang vekin ka zaang viarviar. Lungawinak le hnangamnak in ka khat. Tih le phaanmi ziang hman ka nei lo.” Cui thu cu English in, Article ka ngan.Tuini tiang ka thlarau nun i caktertu bik, hmuhtonnak a si. Kum 20 lai a reizo nan, ka hngilh thei lo.\n(3). Kum 2005 November, ka kum 55 ah Manila, Philippines ah Doctor of Ministry degree ngahnak ding dissertation (thesis) defence ka tuah theh ni ah zamrangzetin ka rilte ah “foodpoison” a cangih major operation (6 hrs.) tuahnak ihsin thih ka luat. Pathianin nunter hrih duhnak i nei a si ti ka theiih ka lung a awi, Pathian ka thangthat. Cumi thu pawl hin, Pathian in naihter, in duhter sinih a hnatuan in nuamtet.\nCT 11. Cuticu, Pathian zumhngettu, Pathian mihman na rak si-si, kan lo thei cu kan lung a awi.\n# LNK: Keimah ka lung a awi sawn. Pathian zumhnget zetah in ruat ding nan keimah cu nitin thlarau raldo nei ringring ka si.\nCT 12. Thlarau raldo na ti cu mitampi in kan thei lo, maltetalin in sim fiang thei pei maw?\n# LNK: Sim thei e. Thlarau raldo (Spiritual Warfare) timi cu thazetin kan nung kan ti lai khalah zumtu cu dotu ral 3 kan nei ringring.\n1. Lei tlun thu le hla le thil le ri dawtnak, hahio nak.\n2).Thlarau sual ih sual forhfialnak a phunphun (evil spirit) le 3).Mahih tisa duhhiarnak, taanghmasialnak, mah pakhat lawng thiambik, theibik, tlingbik, mawibik, upat sunlawih tlakbik tu ka si tiih ruatawknak (self) pawl an si.\nCT 13. Ka lungawi. Zumtupawl ih ral phun 3 tla tu lawngah ka theifiang. Thu lo sutduh pakhat ka neihmi cu, Tulai kan leilungtlun khawsak tlanlendan ruri ah hin, zumlopiih a tumsuk le a thangso tla kan siih hahdam le hmuhremthiam dan a um thei pei maw?\n# LNK: Ka lungwi. A dikbik ding cu ka ti lo nan, hmuhsuahmi thu 4 ka nei. Kan kiangkap minung kan theihmi le, in theitu lakah, lennaklam ah si maw, thiamnak lamah si maw, hminthannak lamah si maw, Position le rank lamah si maw, mawinak le cahnak lamah si maw, thiamnak lamah si maw, midang hleihtu si ringring thei sehla kan duh. Asinan: (1) Mi kantahnak zawnah, kan tlunlammi, kan bangtheidingih kan ruahlomi, kan hun bangih, kan hun hleihmi tla an um ding. (2). Cuvekin,ziangtik hmanih in bang, in canlo, in tluklotu dingih kan ruahmiin, in hun canih, in hun hleihtu tla an um ding. (3).Ziangtik hmanih kan bang theilo ding, kan tluk theilo dingmi tampi an um ding. (4).Cuvekin, nangmah kha, a tu ih na neihzo, na theihzomi, na thiamzomi, na hmuhton le na thlencin na dinhmun ziangtik hmanih thlenglo, theilo, thiamlo, neibanlo ding milai tampi an um ve ding ti theiin, lungawi hnangam thindai ten na um thei.\nCT 14. Cuvek ruahanak fim le tha in theihter cu ka lung a awi. Thudang deuh pakhat, Miphun le khua le ram duhdawt le humhalh dan ding ruahnak lamteh ziangvek in na nei?\n# LNK: Kannih pawl hi, khui continent, khui ram, ziang miphun le minungih ra suak dingin simaw, suaklo dingin si maw, hril theinak kan nei lo. A tu ih kan miphun siinak khalhi miphun dangih in pek mi a si lo. Kan duhlocingih in hnonmi khal a si lo. Midangta kan neh lonmi khal a si lo. Kan miphun cu kan duhruangah khui hmunah, zo ih hnen ah kan dil (siau-apply) ih, kan ngahmi khal a si lo. Pathianih remruah le khawkhaannak a si. Duhlo in, thinhengih riahsiat ding khal a si lo. Duh ruangah porh-awkih hngalpi ding khal a si lo. Lungawiten asiidan vekin pomih cohlang ding kan si men, tiin ka hmu.\nCT 15. Kan ruahdahlo zawngin thu in hmuhterih ka lungawi. Kan milesa hnenah seherh le theihter duhmi ziangha na neih?\n# LNK Thu 3: Mahte umhmunih helhkammi thu menmen ka nei. Mi bulpak hnenah a si lo. (1). Pathian thunung inzirh, in cawmih infahtu kan duh le tlaihsanzetmi veve; local church Pastor le Evangelist hrekkhat, culole evangelist veve si maw, pastor veve si maw, Pathianih laksawng (gift) pekmi hmuhsakton thiamlonak thu theih tikah mipi kan thin a rak har. Nupa to-aw le velaw an um tikah an fatepawl cu umngaihnak theilo ih an um vek kan si. Thlai cu a tuhtu le ti-tawihtu an si veve men, a thangtertu le anungtertu ngaingai cu Pathian a si (1 Korin 3:6-7). Evangelist hi local church pakhat ah ret zik sehla, anmah in tla an paih lo men ding.\nChurch member in tla an duh reilo men ding. Cuvekin Pastor tla hi evangelist vekin khualtlawng veivakin Pathianthu simter vivo zik sehla sawmtu an um ringring lo men ding.anmah in tla an paih ringring lo thei. Lawm aw ih sunlawih aw ton ding, bawm aw ding, recommand aw tonih kawhhran thansonak ding ah tuantlang, tangtlang ding an si sawn.Pastor le Evangelist pitling pawlih lungput a si. (2). Kan Falam cafangkom danih “o” duhluantuktumnak le “aw” duhluantuk tumnak hi poi/pawi ka rak ti. “Zawhte” (cat) tla hi “Zohte” kan ti ngaingai pang dingih, “Tawtawrawt” tla hi “Totorot” ti ah kan ngan leh pang ding ka phang. Sawm aw thei le zirh aw theitu kan um hrihlo ah cun, a ngantu ih ngan duhmi kha theihthiamsak awk a tha bik hrih ding tin ka ruat. Mirang hman cafangkom duhdan bang awlo a um nan, an hmang veve men.\nEg. “Center” -”Centre” “Honor- honour” an hmang veve men. Kannih falammi mimalte leilung pumpi le Kawlram pumpi sungah vun rel hrihhlah, Laimi sung lak hmanih mimalte kan siih sapah kan engtai aw rero cu Kawl thufim pakhat ih, “Nua-Kuai_ Cia- Kaih” ti vek kan hluan pang ding. Pakhat hmanmi kan neih tlang thei hlan sung cu, miphun le calai thansonak duh ngaingaitu kan si ah cun remawklonak ding tham a um in ka thei lo. Kan tribal hnamtenau lungmawl kan sinak a theihthei tuk. Tongnak ah, Zuri pawl hmanin, “Pacangpa sualawk men ruangih thinheng tla cu ningzahnak” an ti si maw. Caan a ra reideuh tikah bangrep ten kan hmang tlang leh ding ti ruahsan uh. “The same feather flock together” ti thufim a um. A ziazia ten ngaicang aw sehla, thinsau in hngak uh si.Mahte talin kan thin tisau cawp rero uh si. (3) Thufim pakhat in Inn luanglu a zun ah cun, a sungih milai um pawl cu an ciar hnianghniang thluh” ti bangin, leitlun rhmun hrekkhat ah le kan ram ah nitin nunkhawsak pumcawmnak hawl dan harnak tikcu le can iha run hersuah cun, mawhthlukawk tum hlah uhsi.\nKan thin a heng thluh ding. Bulpak ruahnak le kan tuar dan cio a bang aw lo tik ah, nun khawsak thanlen nomdeuhnak nei duhcio a si awk tikah hrekkhat hrangah ramleng suak tulnak tiang a ra thleng. Hrekkhat hrangah ramleng ih suahveh tullo ten, mah ramsungah hnangam le daiten nunkhawsak semrem ten an um thei.A thabik le dawt um zet an si.Ram lengih suaktu le suaklotu hi hmuansak le hmuanthlang, sungkhat nai le rualpi tla kan si aw theh ih, mit le hnar vek kan si tikah, hua aw thei le relse aw ding kan um lo. Thathnempi ton awk dan ding hawl thiam tum sehla, kan hlawkpi veve ding.Kan Bible sungah, Milai Nunnak hum duhah Egypt nurse le midwife pawlin Israel nunau pawlih nauneih dan thu ah, thuphan fimvar an hman vek, cawn caan a ra thleng a si lo maw ti ah ruahsak, hmuhsak thiamnak neih a tha san ding lo maw? Ziangti tha ! “R” ngah theinak tikcu le caan a ra her tla hi a fehtu pawl ih dil ih ra um a si lo ding, Pathian ih khawkhan remruah a si lo ding maw tiin, ruat sehla, sawisel relsiat awknak a dem sinsin ding. Kan lung a awi tlang ding.\nCT 16. Tlawng Saya tuan lakah senior lam na si ding tin kan lo ruat, Bible tlawng tha ziangtin kan thei-thei ding?\n# LNK: Hi thusuhnak cu a thupituk ruangah na lungkimko ka lo let ngah thei ding ka zum lo. Midang tampi challenge nak dingah thu in sut ve ruangah hun rel ve men sehla:A kau tukih lo “phit” ding ka huphurh zet. Theihtul zet a si fawn.\n1. Cazirh a that ruangih Tlawngta tam, kum reipi dingmi tlawng le\naccriditation nei tha.\n2. Cazirhtu saya pawlih Spiritual and acedamical Qualification of education a tlingmi le Library facility nei tha mi tlawng.\n3. Sayapawl in thungaithlak le duhsakzetih Ca an zirhnak tlawng.\n4. Pathian mihmanmi an suah tamnak tlawng (percentage)\nCT 17. Cuvek tlawngtha si thei dingah ziang a tul?\n# LNK: A tulmi cu theih a theih mei ko in ka ruat. Spiritual lam le Acedamic lam khalih Qualification tlingmi saya tampi neih a tul, Thatho zet le tlawngta duhsakzet ih ca an zirh theihnak dingah Tlawng neitu lam in rinsannak le hnianghnar deuh, zalen deuh ih pehtlaihawknak tha thawn thlacamnak thawn tanlasehla a sual lo ding\ntin ka ruat.\nCT 18. Manlozet cingin tikcu in pekmi le thu in letmi par ah kan lung a awi ngaingai. Lo contact nak ding in sim thei pei maw?\n# LNK Kei tla ka lung a awi. Nanmah ruahnak, mi dang hlawm theinak in tuahsak hi a manhla tuk. Contact No. Lal Nei Kam,\nNo. 52 / 5th. floor,\nMingala Street, Sanchaung, Yangon\nHP: 09731 40041


NATO Ram Foreign Minister, Pawl Tong Khawmaw - Chinland Today Media\nApril 25, 2010 4:50 pm·0 comments\nUS Ram Minung Pali That\nMizan sunah khan Pakistan ramih North Wazirisatn ih Mir Ali khua ah America ram minung 4 ruangsar a siih, an lakih minung pakhat cu a lu tansak a siih, a dang pali cu an hngawng ah nante ih zai an si.\nHimi ih hleiah North Waziristan Province ih Datta Khel khaw kiangah Taliban Tapung pawlin Pakistan ralkap 7 an kapthat ih midang 16 in hriamhma an tuar. Pakistan ralkap thupuangtu in a sim nakah Pakistan ralkap pawlhin nidang ih an ti ttheu dan vekin Miran Shah khua ihsin Convoy in an suakih, Datta Khel khaw kiangah Taliban Tapung pawlin lamzin sak ihsin an rak bawhih an rakkap ciamco ih Ralkap pawl khalin theihtawp suahin an kaplet venan, Taliban pawlih um hmunkhuar nak hmunhi a that tuk ruangah ralkap pawlhi duhvek in an cangvai theilo,tiah a sim.\nUS Ram Palai Isreal A Feh\nIsreal leh Palestinian karlak ih rualrem awknak a um thei nakdingah US ram Palai George Michell cu Isreal ram ah a fehih, Jerusalem khawpi ah Isreal Defence Minister, Ahud Barak a kawmih, George Michell hin Isreal Prime Minister, Benjamin Natanyahu leh Palestinian Authority President, Mahmoud Abbas khal a hran te veve in a kawm.\nUS Department Thupuangtu, Philip Growley in a sim nakah US in Isreal ramih Palai a thlah nak sanhi Isreal leh Palestinian karlak ah buainak sosang a um thar ruangah silo in US in ruahman nak a rak tuahcia mi a si ruangah a si a ti.\nUS palai George Michell in Isreal a thlen hnu ah Isreal Prime Minister, Benjamin Natanyahu cun rualrem awknak hawlih Palestinian pawl thawi biak awknak neih a tumlo thu leh East Jerusalem ih Juda mi pawlih umnak ding Inn sak an tummi bansan an tumlo thu a rak puang betsal.\nIsreal Prime Minister, Benjamin Natanyahu cun a liamcia kum 46 ihsi Isreal Prime Minister, rak ttuan zotu pawl hmuahmuah in East Jerusalem ih Juda mi pawlih umnak ding Inn sak nakding thu ah ram dang duhdan an rak thlun ringringih, Asinan kathu neihnak hnuaiih Isreal a um sungah cun himi thu ah ramdang duhdan kan thlun thei lo ding a ti.\nBangkok Bomb Puak\nThailand ram Cozah nawrthlak tumtu Red Shirt pawlin buainak an tuah nakcu colh kar sarih hnu khalah a reh thei cuang hrihlo ih, Bangkok Media pawlin an tarlang nakah tihni zan nazi 9 hrawngah Bangkok khawpi Financial District pawimawh Silom ah Bomb 4 a puakih minung 5 an thiih, midang 100 lenglo in hriamhma an tuar tiah an sim. Asinan Bangkok Erawan Emergency and Rescue Center cun minung 1 a thiih, midang 87 in hriamhma an tuar tiah an sim vethung.\nMedia pawlcun Bomb pakhatin Thailand Commercial Bank tumbik Bank Headguarter a ngahih, himi kiangkap ih rak um minung 20 ih hriamhma an tuar tiah a sim. Bomb puakin Sala Daeng Skytrain Station sawng 3 nak Sky Walk leh Dusit Thani Hotel khal a ti siat,\nCentral for the Resolution of Emergency Situation (CRES) Thupuangtu, Sansern Kaewkamnerd in a sim nakah Bomb puakhi M-79 Grenade a siih, hi Bomb hi Suanlum( Nigh Bazar) ih Opposition Red Shirt pawlih umnak hmun Silom ihsi Km 1 ih hla ihsin densuah mi a si tiah a sim. Duputy PM, Suthup Thaugsuban khalin Grenade bomb hiRed Shirt pawlih tipuah mi a si tiah a sim.\nHimi thu ah Thailand Prime Minister, Abhisit Veijjajive cun Urgent Meeting a ko cihih, Bomb puahnak hmun leh a kiangkap ih kilhim nak hna ttuan dingih ralkap pawl bawmtu dingah Palik leh Helicopter a thlahcih.\nHiti vekih Red Shirt pawlin buainak an tuah vivo ruangah Britain, US, leh Australia pawlcun an ram minung pawlcu Thailand ram tlawng hrihlo dingin an cahih, UN Secretary General, Ban Ki-Moon khalin Thailand ram buainakcu a ti rehdan ngaihtuah zamrang a ttul a si a ti.\nMizan sunah Iraq ram thlanglam Anbar Privince Khaldiya khua ah Bomb a puakih minung 7 an thi ih midang 7 in hriamhma an tuar. Bomb puahnak hmunhi Anbar Privince khawpi Rammadi ihsi Km 25 ih hla Khaldiya khua ah a si ih, Bomb tipuak tu misual pawlhin Palik bawi pawlih umnak leh Anbar Province Judge in umnak Inn karlak ah an kamih mithi lakah Palik bawi leh Judge khal an thitel.\nAfghanistan ram ihsi NATO ralkap pawl lakkir saldang thu relkhawm dingih NATO ram Foreign Minister, pawlcu Estonia ram khawpi Tallinn ah an tongkhawmaw ih, Himi ah Afghanistan ramih NATO ralkap 90.000 umlai pawl lakkir sal dan dingleh Afghanistan ram ih Cozah hngetkhoh a um theinak ding thupawl an reltlang ding.\nNATO hotu Anders Fogh Rasmussen cun NATO in a duh bikmi cu Afghanistan ramih Cozah hngetkhoh a um theinak ding leh buainak leh hro awknak pawl tireh a siih, Mipi thin daitei an um theinak dingcu NATO in a duh bikmi a siih, Curuangah Afghanistan ram ihsi NATO ralkap pawl laksuah nak dingthu relkhawm si hman sehla cuti lok maiih NATO ralkap pawlhi Afghanistan ram ihsi laksuah theih an silo ding a ti.\nTapung Pawlin Lawng Kap


TU NI KALAY MYO AH MINUNG 11 NUNNAK LIAM – Thechinlandtoday\nPosted in CHIN NEWS, MYANMAR NEWS\nTU NI KALAY MYO AH MINUNG 11 NUNNAK LIAM\nadmin July 31, 2021 Leave a Comment on TU NI KALAY MYO AH MINUNG 11 NUNNAK LIAM\nTusun news Update, Kalay myo sung tu ni nunnak liam minung 11 in nunnak an liam asi. Kristian thlan mual ah minung 8 vuiliam asi ih. Bukdah lam in minung 3 nunnak an liam asi. Poi kan ti nasa…R.I.P. kalay myo covid center..\nKa rualtha thinlung tha le fel cu kawlram nazi 2:00pm hrawng ah malaysia a um nak ah a nunnak a liam asi. A khua hi zanniat ram lumte khua asi. Mitha le mifel tak asi…kan lo ui nasa. Tanta mi sungkua Bawipa in hnem hram seh law. Poi kan ti nasa. R.I.P.\nmizan Aung La Nsang in neh nak a zo hnu ”zozo khal ra seh ka ngam” tin a tong suak hnu a sualpi ding a ra ruak hngal zo asi.Japan misual thiam pakhat Yushin okami kum 40 mi pa in a co a ngiar lala asi.\nJapan pa hi UFC ah khal lek dah zo tu asi.2019 kum lawng ah ONE chiampionship a rak lut tu asi.One chiampionshian ah voi 3 a lek dah ih voi 2 asung dah asi. MMA leknak hmun ah cun mi 51 thon sual aw in mi 31 neh dah tu khal asi. Ziang tik an sual aw ding ti cu thei asi hrih lo asi. kalay myo lairawn mino news group…\nLaimi Nih Hlasak Thiam le Hlaphuah Thiam Kan I Neih Chun Pu Herh Lian Nih A Kan Thih Tak →\n← MINDAT- AH CHIN PASAL THA TEN MYANMAR MILITARY COMMANDING OFFICER KAP HLUM.


Ralkap fanu Kum 17 nute in Duhphorhnak ih a tel nak san simfiang | Falam Online Media\n“22222” duhphorhni ah ralkap cozah ukhruainak dodal in rampi huap mipi ting thawngteel in lamzawh duhphorhnak an nei ih Yangon duhphorhnak ih telvetu ralkap fanu kum 17 nute cun mipi lam ṭangin lamzawhnak ih a tel naksan a sim fiang.\nAmah hi University ah kum 2 nak kailai a si ih Internet ah game a lekmi thlah ṭheutu Game Streamer khal a si.\nNiziat sung duhphorhnak ah na tel zo? Kum 17 lawng na si lai ih စစ်အာဏာရှင်စနစ် ti hi a sullam na thei maw? ti`n DVB in thusutnak an nei ih, amah cun “Nitinten cu ka tel thei lo. Tu hi ninganak a si. စစ်အာဏာရှင်စနစ် timi cu ka theithiam ko. Asan cu ka pa hi ralkap a si.”\nMyanmar’s young ‘Generation Z’ protesters take on the military https://t.co/JrDDbtSkme pic.twitter.com/4FoOnCyIYl\n“Mipi lam ṭangin Lamzawh duhphorhnak ka tel pek cu ka pa theih lo in ka suak thup. Nan, tu ahcun in thei ciang zo. Lenglam ah suakvak hlah in ti nan a thupten ka suak thotho ih duhphorhnak ah ka tel” a ti.\nNapa`n alo sianglo cingin ziangah duhphorhnak ah na tel thotho timi thusutnak ah “Tuhlan ahcun politic thawn pehpar mi hi ka ngaihsak dah lo. Asinan, Daw suh an kai ih Internet pawl an phit ṭheh bet tikah mipakhat cio ih pianvo zalennak hi in huumrek sak ti`n ka ruat.”\n‘If we don’t win, we will be a slave to the military forever’ https://t.co/PVLc9LpI1X via @AJEnglish\n— FOM (@FOM66530376) February 22, 2021\n“Kei hi Game Streamer ka si ih ralkap cozah in internet pawl in phit thluh tikah kan hmakhua pit lam pan dinhmun deuh khi a si. Curuangah kan hmailam, kan tesinfa hrang tiang lamziin kan sial sak a ṭul ti`n ka ruat ih inn ah daiten tomen loin duhphorhnak ah ka tel ve hi a si” a ti.\nKan ram boruak le atui` na ruahnak pawl hi napa na sim fiang dah maw? ti`h thusutnak ah “ka sim ko. Nan, hnaset i tun men. Curuangah duhphorhnak ih tel dingin a thupten tlan suak baklo cu lamziin dang a um lo. Hmailam caan khalah ka tel pehzom vivo ding” a ti.\n← UN palai dingah sawm a simi Dr. SaSa thu ah Chinmi lakah Hmuhdan phun 2 a suak\nFalam : Khukbil in Duhphorhnak neitu an um lai ah Bank rak dawrtu Mino khal an rak um →\nMinung 25 that tuar thu ah KNDO in thu felfai rel fiang


FALAM in Kan Ṭul …. | Falam Online Media\nFALAM in Kan Ṭul ….\nJuly 5, 2020 admin\t0 Comments Falam Thuthang\nFalam khawsung ah Mino kum 18 tlun, mipum 800 lai kan umih, cuih mino tampi lakah hnaṭuan (permanent/fulltime) nei loih um menmen hi a hrek luan hrawng kan si men ding.\nKan Falam ah Cozah tlaawng ihsin Diploma, BA, MA Degree, Private tlaawng le Bible tlaawng ihsin Degree ngahtu pawl hi siar aw sehla za thum-li lai an um ko ding. Degree ngah thei ding hrangah kum 4-5 lai zirnak thawn caan pek hnuih ngahmi a si tikah a man hla nasa.\nSihmansehla kan khua le kan ram ahcun Degree kan ngahmi hi innsung ih Degree zuk tamnakding fang hrawng lawngah a ṭhahnem a bang? A caancaan ah Kan khua le ram ahcun hnaṭuan ngahnakding hrang ah Degree ngah hnakin sumpai neinak sawnin hna a ṭuan thei deuh ṭheu a bang, hnaṭuan dil ciocio ah Degree ngah le Qualify hnakin sumpai neitu sawnin hnaṭuan an ngah deuh ṭheu a bang.\nHiruangah kan Falam ih um hnaṭuan neilo mino tete hrangah hnaṭuan hawlsak theitu le hnaṭuan a pe theitu Bawi Upa le Cozah hnaṭuan kan va ṭul em. Mipi in MP ding nathlir tikah hivek ṭuansuak theituding kha na thlir thiam le na hril thiam a ṭul.\nFalam khua hi karh lam cu kan pan ve rero thlangih Inn-hmun tla zem dingin tlun lam le thuneitu pawl in an tawlrel rero. Ngah ding rori mi pawl in an ngah thei tengteng ding hi, a thupi ngaingai. Cucu Pathian ih duhmi khal a si ko ding.\nCule Inn hmun zem thluh a si hnu khalah inn sak siannak hi awlaiten ngah thei cih sehla a va ṭha ding ve. Kan Falam mipi hrangih a poi zet ṭheumi pakhat cu inn hmun nei cingih sak siannak ngah thei lohlilo ṭheu hi a si.\nRamdang hmundang bangin inn saknak ding hrangah bawmnak ziang hman pek-awk bawmaw theilo khalah innhmun nei hmuahhmuah cun sak thei lohli dingin siannak hi tlunlam thuneitu pawl in awlaiten in pe thei cih in tawlrel sak thei cih sehla, kan khua le ram cu a ṭhangso cak zet ding.\nVia FMP Cazual\n← CoronaVirus lakah humhimaw tumin Sui Hmurkhuh bun\nTidai hua NATNAK danglam “Aquagenic Urticaria” →\nJune 21 : Falam ah Covid Mina pakhat thi bet\nJune 21, 2021 Ni Hnem Sung 0\nHakha khualipi ah Bomb hrial nakding Khur an lai thok\nMay 18, 2021 May 18, 2021 Ni Hnem Sung 0\nSeptember 30, 2021 October 1, 2021 Ni Hnem Sung 0


Nunau Dan Neih Lai Ih Tuah Lo Dingmi Thil Thupi 10 – Times Of Chinland\nNunau dan na neih lai ih tuah lo dingmi thil 10 hi na thatpi zum zet a si ih hlanah na rak tuah theu a si khalle ,tui hnu lam ahcun tuah nawn lo tum hram awla ,na hrang a thazet ding.\n1.Nunau dan na neih hnuhnu cun thinheng a ol zetih lolam zet khal ih mahte thinheng theih a si. Curuangh ,Nunau dan na neih vete’n nangmah lawngih caan hman na duh thu na sungte pawl na simthei hngal aw. Nuamnaite lamlen a sual lo ih cabu siar tivek khal thiltha zet an si.\n2.Nunau dan na neih lai ah a almi thil na ei hrimhrim lo dingih dawr ih an zuarmi ALu kioro tivek khal ei a tha lo. Cu aicun theirah lole thlairah ei sawn ding a si.\n3.Nunau dan na neih lai ah thidam tamzet na ralring cia dingih nazi pathum dan lole pali dan tal ah thleng ringring ding a si. Cuti lo ih nikhat thidam pakhat vial tivek tla na hmang a sile,a rim a se dingih nat tha lo a kai phah duhzet.\n4.Nunau dan na neih lai ah cawhnawi thawn tuahmi thil hrimhrim na ei lo ding. ziangahtile cawhnawi thawn tuahmi thil ah Arachadonic Acids a tel ih pum a nat duhzet tlunah na taina a luar sinsin ding.\n5.Nunau dan na neih ruangah lengsuak lo ding,inn ih um ringring tinak a si lo, lamzen phahphah a rak tul ve. Zianghman tuah lo ih ihkhun par lawnglawg ah na um a sile natnak a lo pe sinsin ding.\n6.Nunau dan na neih lai ah a varmi thuamhnaw hrimhrim na hruh lo a tha,ziangahtile a thisen a lang duhzet ih mualpho a olte.\n7.Nunau dan na neih lai ah thidam tello in na it dah lo pei,a cem zik thlang na ti caan khalah a rak suaksal thei ih zan ah na mualpho pang ding.\n8.Nunau dan na neih lai ah khawitawk ih na hmul khal na phawi / na dirsuak hrimhrim lo ding. Ziangahtile natnak dang mi a pe thei.\n9.Nunau dan na neih lai ah riahsiatnak zuknung hrimhrim na zoh lo ding. Ziangahtile Nunau cu caan malte sungih thleng danglam aw thei nan si ruangah thisen suak lai ih na riahsia a sile ,tampi na tuar phah ding.\n10.Nunau dan na neih cun ziangkim ah midang vek na si lo ti thei awla ,buainak na tonlonak dingah nangmah kha thinsau ten ni hman tum ringring aw.\nZiangkim Na Hlan Nan,Nupi Ih Lo Nei Duh Lotu Mipa Na Heek Thei Thlang Ding


Joe Biden “Afghans Ralkap Ih Do Duhlomi Ah US Ralkap Pawl An Thih A Ṭul Nawn Lo” A Ti, US Mipi Auaw “Kan Fanu, Fapa, Kan Pasal, Nupi Pawl Ih Thihnak Cu Thuhlolak Ah A Cang – Meifar\nJoe Biden “Afghans Ralkap Ih Do Duhlomi Ah US Ralkap Pawl An Thih A Ṭul Nawn Lo” A Ti, US Mipi Auaw “Kan Fanu, Fapa, Kan Pasal, Nupi Pawl Ih Thihnak Cu Thuhlolak Ah A Cang\nAugust 17, 2021 admin Leitlun 0\nAfghanistan ramsung ah kum 20 lenglo Britain, America le UN ralkap pawl umhmun an va khuar zo ih Taliban tapung pawl an do rero. An doawknak ah mithi khal an tam zet, kum 20 hnuah an ralkap pawl cu an ko kirsal ih Taliban pawl khal an ra langsal.\nAfghanistan hruaitu pawl cu hmun dang ah an tlan ih Taliban pawlin thuneihnak an la, doawknak khal um mumal loin Taliban pawlin Afghanistan ram cu awlsamten an la thei.\nUS President Joe Biden in “Trillion dollars kan hman cem zo, Afghans pawl cu caanṭha vei tampi kan pe. Asinan an hmailam caan hrangah ral kan dosak thei nawn lo, Afghan ram hruaitu pawl khal an beidong zo ih an ram an tlansan.\nRaldo an tum lo, US ralkap pawlin an aiah harsatnak phunphun an tuarsak rero zo. Anmah Afghan pawl ih do duhlomi cu US ralkap pawlin kan do thei nawn lo, an hrangah kan thi thei nawn lo” a ti.\nUS ralkap Pte James Prosser khal 2009 kum ah Afghan ram ah a thi. US ralkap 21 cu motor thawn an tlan laiah bomb kammi an pal ngah ih an puak that thluh.\nJames ih nu Sarah Adams in “Mizan cu ka itthat thei lo, Afghan mipi pawl ih tuarnak ka hmu ih ka zangfak tuk. Ka fapa ih thihnak cu thuhlolak si lo hram seh ti duhthu ka sam. Kum 20 sung kan rak zuam rero mi cu ni reilote sungah an hloral thluh. Kan fapa, fanu 457 zat le kan unau, nupi pasal (USA ralkap pawl) ih thihnak cu thuhlolak ah a cang” tin BBC hnenah a sim.\nTaliban Pawl Phen Ah China Le Russia An Um\nA Poi Tuk Aw! Online Ih A Fala Tong Dingin Ava Feh Ih Arak Duh Lo


Menovinkit Archives - Page 123 of 152 - Rumba.fi\nSlam, da duh duh, da duh duh! Slam, da duh duh, da duh duh! Onyx Suomeen! Slam, da duh duh, da duh duh!\nMenovinkit Jarkko Fräntilä 30.3.2017 9:04


NLD Zung Hmai Ih An Tar Mi Milai Lu Cu An La – Meifar\nTanintharyi, Yebyu ramsung ih um National League for Democracy (NLD) zung hmai ah milai lu an tar ih a rapthlak tuk. A hmai khal a thling thluh, zo a si ti an thei hrih lo. October 23 ah mibawmtu pawlkom Sacred White Water Charity in milai lu cu an va la ih siizung ah zohdiknak nei dingin an phur.\nHimi milai lu la dingin ralkap pawlin mibawmtu pawlkom SWC cu an theihter. Ralkap pawlin an hmu nan ziangtin hman an tuah duh lo ih an tlansan hnuah mibawmtu pawl hnenah an sim thei. October 22, 2021 zinglam ah vengsung um mipi pawlin NLD zung hmaiah milai lu cu an hmu ih an ṭih zet.\nMilai lu hnuaiah capi pakhat an tar ih “Dalan thianfaitu pawlin dalan an thianfai a si. Dalan pawl cu an thiltuah mi an relsuak ngam lo, kannih cun kan thiltuah mi pawl kan tarlang hnuah kan relsuak. Dawei Guerrilla Revoultion Force” tin an ngan.\nNLD zung hmaiah milai lu cu online tualrawn parah a darh ciamco. Himi thuhla ah mipi kilhimtu Dawei Guerrilla Revoultion Force (DBRF) pawlin anmai tuahmi asilo thu an rel, ralkap pawlin milai lu an tar hnuah mipi in DGRF pawl hmusual hai seh ti an duh ruangah hitin ca an tar” tin thu an suah. NLD zung ah veihnih bomb arak puak zo, bomb a puak hlanah zung kiangkap hrawngah ralkap pawl an um thu kiangkap um pawlin an rel.\nRialti Khua Kiangih An Sarmi Mithi Ruak An Vuiliam


Matupi – Chinland Defense Force le SAC ralkap karlak boruak sosang thei - Falam Online Media\nMatupi – Chinland Defense Force le SAC ralkap karlak boruak sosang thei\nMay 4, 2021 May 8, 2021 Ni Hnem Sung\t0 Comments\nSAC ralkap le palik komkhawm in Matupi khuahnar check-gate ih dutytu ralhraang pawl cun khuasung lutsuak mipi an hringhro nasat ruangah ralrin peknak ca rak suah zotu CDF – Matupi le SAC ralkap karlak ah boruak sosang thei dinhmun a si.\nApril 10 ih dinsuahmi Matupi Chinland Defense Force cun April 27 nikhenmi theihternak ca an suah mi ah SAC ralkap ralrin peknak ca an ngan tel.\nCuih ca ahcun April 4 ih dinsuahmi mipi hum tuding Chinland Defense Force pawlkombu hnuai ah CDF – Matupi an dinsuah thu, National Unity Government thawn hnaṭuantlang tuding an si thu, Chinram sung ah a ṭuldan vekin Chin Act phungdaan hman an tum thu an ngan tel ih netabik ah SAC ralkap in Chin ram ih a kaihkhih mi hmuahmuah thlah zalen dingin le a hraang zawng ih an cangvaih pehzom vivo pang cun CDF – Matupi in a zoh men lo ding thu an ngan tel.\nCuvek a si tikah tu dinhmun vekin SAC ralkap le palik an cangvai pehzom cun Matupi Chinland Defense Force in a zoh men lo dingih kaphnih karlak ah kahdonak tiang a suak thei tiah boruak thlirtu pawl in an sim.\nzuk : TCP\nKum-3 Thawngtlak thei dinhmun ih um Freelance Journalist Yuki Kitazumi →\nChinram cozah in Surbung Vanzam tualrawn onpuai thu ah thuthannak nei\nSAC ralhraang pawl Falam ah an thleng fel zo\nOctober 12, 2021 October 13, 2021 Ni Hnem Sung 0\nCNDF ralkap pahnih in ram le miphun hrang nunnak hlan


Biazai Archives - Page 2 of 19 - Chinland Today Media\nA Lak Lo Mi Vahvaihnak\nTlang tin mual tin cuan ko ning law Semnak Lai ram, na zuun ngai in Ka vak ka tawi, vai raang ram ah Beunak buk le nomnak ka hawl Zing tin zaan tin, thlen sal um maw Ram nuam ram dam ka sul hnu khi Ka tlang ka hoi, liam thu ruat phah Tleunak na ke lamzin t’ek pawl I […]\nby Mai Daidim ·\tNovember 21, 2014 ·\nLaimi Ralkap Thi Uinak Bezai Tawite\n”KAN LO UI” By/ Zung Rem par Duaicelo laipa, nan pek awknak Lairam laimiphun hrang, nan parthleng mi Ramhrang ruatih nunnak liamtu Mawi lairam fahniang le pawl….. Kan lo sianglo, laicin senpi pawlin Kan lo ui, nan sulhnu kan ruah thin a naa Nan tanta, nulepa, ulenau, laicin senpi lai miphun….. Kan hnuk a ulh, nan rauthla kan hlam. […]\nby Mai Daidim ·\tNovember 20, 2014 ·\nJesuh sawm in,thlaza kan cam Hmun kan lo kian,in umpi aw Nang tel lo cun,kan ti ko nan Kan thu lo cu kan duh cuang lo Kei santlai lo, khawte fa men Thlarau thianghlim,in tel pi aw Nang tel lo cun , kan ti ko nan Mai fehpi lo, kan pom thei lo Tangdor te bang, kan zai a dam […]\nby Mai Daidim ·\tOctober 21, 2014 ·\nRefuge Fahniang Mibum cop , raltlan pa tin In zohniam in,hni ko hai seh A poi lo, a dik mi si T’hanso duh ah niambik dinhmun Thuphan per in,Ramthuam thleng tin In hnong hai seh,ka tuar ko ding An mawh ve lo,Kan zuun an tuar Nom deuh duh ah,Lung len kan tuar Sal bang hnat’uan,Sunzan ti in Hnihsuah sainak In […]\nby Mai Daidim ·\tSeptember 18, 2014 ·\nZiandawng meithal, Tiar cia pai in Ka dawi ka zawt, Lennak keneh Neh rual lakah ka bih ka tham Ka phen ka kau a fehnak kawng Tuuthiang sang le Mualza liam in Cawl lo’n ka dawi Hlingso ka pah Ruahhmai tla khawh Nethar ka hlam Ruat in ka buai Nun ril a rawng Duhhamnak thawn Hmaihrang cuan in Țamsawl cing ten sing […]\nby Mai Daidim ·\tSeptember 6, 2014 ·\nCHIN-RAM NUAM Zuk- Len Tlang Zilthlithiang te hrangnak A zel ciciai, phunkim parmawi Tlang zadan ah leng hmang ning Hngilh zai rel thei hlah ee Kan CHIN RAM nuam Hring dildel tlangtin mualtin A khat hnangam daihnak Saram phunkim, sirva zaithiam Kop kimten in, lengza hai ee Cui CHIN RAM ah A sangzet mi zo thlithiangte bang Lungthin thian ten, […]\nby Mai Daidim ·\tAugust 17, 2014 ·\nFUUR CAAN LE LAITLANG\nFUUR CAAN LE LAITLANG *********************************** Ṭhal khua a khing.,meikhu tetsong Fuur caan kan thleng.,mero vuunsah Khawdur ruah zawi.,tlang tin a khum Kan tuh thlaici.,van ruah toih in Ṭo hram an dawt.,hning hlerhli ten Zoh an mawi dan.,mi an kam cuang Thlam tin meikhuu.,van lai a kai Zilthli neemte.,an riak thluh hmang Cirh duup lak ta.,cangai thau lai Baal tlengtli ten.,paamsiam […]\nSUNG SINSEH SEMNAK\nSersiam lakah,Sunghlei Chinram Senhri par le Sokhlei par thawn Sen sersi hai,tlang tinah khin Sangah hlirh uh,Chin nunphung kha San rei deih seh,Chin Calai ‘tong Sungsin sangsin,Si-Ar hluan in Sim in zirh uh,tesin fanau Semnak Chinram, ngeihsak ding in Semmawng rual tla’n,thei ve haiseh Sul phumnak ram,tansan thu pawl Sunsak tu ngai ,nei ve lo cu Samthlai remte a riah […]\nby Mai Daidim ·\tAugust 6, 2014 ·\nTi le nga bang tthen siang loin Ruunkhat partlan kan tumtah bik Zo dang ngai loih thlavang tangih Duh thu kan sam nang le kei lawng. Ke kar khai in khuaram suahsan Tlangmual hawrkuam kaan in na thleng An sim lianram duhthusam kim Duhdawtnak ah rinumnak thawn…. Kan thutiam pawl tipitlin ding Tumtah zetin duhbia kan phai Duhdawtnak ah mihrat-khawkheng […]\nby Mai Daidim ·\tAugust 5, 2014 ·\nThangsuah (Salai Tin Maung Oo Hngilhlonak)\nThangsuah Sal lungput nei pawl nun zirh dingih A vanglai ni hmangliamtu a nih, Lal-hrawt ralkap ziandawng le cerek A cafung thawn a do, diknak a celek, It lo siing lo’n, sungril nunram a khek. Thangsuah puansen na phu, ka U Iik hlawh tiangin sul hran na suu; Nithla-siar ah na hminfang a fu. Midang hrangih nun caan Salai Ai-awhtu […]\nby CT Media ·\tJune 26, 2014 ·


Chin Ram Ah Aveikhatnak Human Rights Rapporteur Tlawng Ding - Chinland Today Media\nChin Ram Ah Aveikhatnak Human Rights Rapporteur Tlawng Ding\nAugust 9, 2013 7:11 am·0 comments\nThe United Nation Special Rapporteur cun Chin ram tlawn a tum tiin chinlandguardian cun a tarlang.\nKawlram ih UN pawlkom ihsin minung covo lamih palai Tomás Quintana hin kan ram sung ih hmun dangdang a tlawn tumnak, a lamtluan tumtahnak ih 11nak ah Chin ram tlawn ding a tel ve. Rahkhin, Kachin, Shan, Meikhtila, Naypyitaw le Rangoon pawl a feh ding.\nHi tiih Chin ram a tlawn tumnak hin UN Special Rapporteur hin sakhuanak le tlangpar miphun pawl umtu dan zohfel dingin a thupitter ti a tilang ti a lang. Quintana hin Rakhine le Meikhtila a tlawn ding thu a rel mi tlun ah, “ Chin, Kachin le Shan pawl ka tlawn nak hin Myanmar [Burma] ram sungah ziangtluk in sakhuanak le tlangpar mi pawl hnenah minung covo a si ti ka theihphah dingih, remdaihnak ziangtluk ramsungah hmasawnnak a nei tikhal ka theithei ding a si’ tiin a ti.\nQuintana hin minung covo pawl humhimnak le hmantlangnak lam khal remdaihnak le ramthukhelnak hrangih tlangpar mi pawl ih lungkimtlangnak lam khalah telh ding khalin a sim.\nHi a khualtlawnnakah acozah thuneitu pawl, rorel inn piih thuneitu, National Human Rights Commission le Yangon ih um vantlang pawlkom dangdang pawl tonnak a nei ding.\nA khualtlawnak hi August 21 ah a ṭheh dingih Mr. Quintana hi Rangoon International Airport ah thuthanglatu pawl kokhawm in sml 18:15 ah phuanlangnak a nei ding ih 24 October 2013 ih General Assembly an neihnak khalah a phuang bet ding.\nTags: Tomás Quintana Chin State


Nonawn zuamawknak - Chinland Today Media\nDecember 20, 2008 5:44 pm·1 comment\nTuini December 20, 2008 nazi 2:00pm ah Delhi Lailun Foundation pawl ih hohanak in Advance Christmas cu BCRC Hall New Delhi ah hlunghlai zetih tuahsuak.\nHimi ni hi Delhi thiltleng lakah danglam zetmi pakhat a sinak cu tik cucaan khiahmi a kim hlanah mipi cu Hall sungah an khat thepthep zo ih tonak tlenglo in inleng lam ah an ding theh zo.\nMaster of ceremony a kaitu Salai Uk Lian (Ukte) le Mai Siangte cun mipi 300 lenglo ra suak khawm pawl hnenah caan hman daan ding kimcangte sim phuannak an neih hnu ah Pu Hram Lian Bik in caan upnak a nei.\nThlacam theh ah mithmai soparten Steven Ral Kap Tluang in mipi nan zaten kan lo hmuak timi thu welcome speech a pe.\nLaimi ih rinsantlak zetmi Pu Tial Khal hnen ihsin “Thu le hla in kan tang ding” timi nazi hrek a sim hnu ah Rev. Kap Thuah Thang in Lailun Foundation hrangah thlacamnak a nei.\nVatthat ah Laimi in hruaitu lakih pakhat Pu Ro Za Thang cun hi Advance Christmas a rak hmanpi ih “Calai thansonak tawhfung” timi thuthawn pehpar aw in thucah tawi a nei ve. Dr. Run Bik khal cun calai lam le hla khal ih kan thanso a tulzia pawl sim relnak a nei.\nDelhi lam Lailun Foundation hotu Pa Ngin Za Pum cun Lailun Foundation thuhla kimcang zetin simfiang nak a neih hnu ah Falam Chin Women Development Society President Pi Hrang Tin Sung in mipi thucahnak a nei sal. Zo cio khalin a sunglawi in a ropi tin an rel celcel.\nCa nganzuamawknak cu hi himi 20 December thlen hlan zarhhnih ihsin zuamawknak neihthawk arak si ih zuamawkmi catlang cu “Ka hngilh theilomi Christmas” timi a si ih, a pakhtnak laksawng a ngahtu cu Mai Thian Ni Dim a si.\nPakhatnak laksawng ih a kentelmi cu India Rupee tawkfang nawn le sunlawinak capi a si. Himi ca ngan zuawmawknak a checktu hi Pastor Run Cung Mang (Malaysia) ihsin a si. Hi’ ni ih hlunghlai zetih a langnak sanbik ih an relmi cu hlasak zuamawknak ruangah a si.\nThangthar nonawn hlir pungkhawm in an mai hlahphuah mi cia, an nganmi hla cu ca phek in zohfeltu pawl hnen ah an pe. Thangthar nonawn pawl in hlasak zuamawknak an nei ding timi thuhla atheitu pitar le putar, nuhak te tiangin an pawk theh.\nHlasak zuawmawknak ih a teltu pawl hi mi 17 lenglo an si ih mi pathum in laksawng an sawng. Hlasak zuamawknak a zohfeltu pawl cu Saya Sui Nei Piang, Pu Hrin Kam, Rev. Dr Khaw Lian Uk pawl an si.\nHlasak zuamawnknak ih laksawng a dawgtu pawl\n1st Laksawng a dawngtu : Tluang Cung Nung\n(Khua-nu sersiammi kan lairam)\n2nd Laksawng a dawngtu : Mai Khuah Hlei Par\n(Sim le relthiamlomi lairam)\n3rd Laksawng a dawngtu : Salai Lal Mal Sawm Tluang\n(Ka duhmi lairam)\nHi hla zuawmawknak ih laksawng adawngtu pawl hin thiamzet in an zai hleiah lai thuamten hla an sak ih an hlasakmi khal an mai phuah a si ih hlei ah a sak tik khal ah feeling zet in an sak a si. Hi (3) pawl khal in sunlawinak capi le India rupee an dawng ve.\nFalam Union Delhi (FUD)in Tin Jubilee lawm\nChin National Day New Delhi ah\nVuangyi Chuk Falam Ra Ding\nMetro station ah manbangza thleng\nSalai Justin Thang says:\non December 20, 2008 at 10:02 pm\nA tha tuk aw! Maw Pathian kan Chin mi te in hruai sinsin hram. Hla sak thu nan rel mi cu a zoh ka va hiar ve aw. Ca ih an ngan daan in an thiam zia cu malte a lang zo.A thiam tak tak ding tin khal ka zum. India lam in khal kan Chin hla thatha rak suak leh hram seh law tiah thlaza ka cam.


Letpanchaung ah Telenor Tower Bun Rero Lai - Chinland Today Media\nLetpanchaung ah Telenor Tower Bun Rero Lai\nDecember 16, 2015 11:28 am·0 comments\nLetpanchaung khua ah telenor tower an bun rero lai. Mandalay ih hrambun Thawda & Tonedra Co., Ltd. in țuanvo la ih sak mi hi Telenor Phone Tower hi kum thar ah țheh cih thei an tum thu supervisor U Aung Min in a sim. “A hautak bik mi himi leilung ih a hram bun hi kan țheh cun a tlunlam ualsawh cu e, zarh khat tlukah kan țheh cih ko ding,” tiah a rel.\nPCM Vengpi biakinn kiang Pa Biak Ling ih hmuan sungah 140 squared meter ih kau mi a foundation cu an lai ngah zo. Tower an saknak Pa Biak Ling tei cu an hmunram manah kum khat Ks. 1800000 (thla khat ting khat le hrek siarin) an pe thok ding. Kum hleinga sung lungkimtlangnak ca an tuahfel zo ih, a kum hnihnak ihsin kum khat ah 5% an pe bet ding tiah theih a si.\n“Tui kum cu an sak thok fang a siih, thla khat ah ting 1.5 in pe dingin, cun a kum hnihnak ricin cun kum khatah zatek panga țhangin in pe dingin kum 15 hrang lungkimtlangnak ca kan tuah zo,” tiah Pa Biak Ling in a rel.\nLetpanchaung lai-hlum tlangval pakhat khalin, “Khawtaw ah MPT tower pakhat kan nei zo. Tu Telenor tower a um sal dingih hnangam thlak nasa. Kan hman thleithlak dendo ve thei thlang dingih, nuam awm maimai! Tu hmanah Tahan hnak cun online ah kan nuam zet si. Internet speed ahcun kan khua a cak em,” tiah lunghmui takin a rel ve.\nKalay peng nitlak-saklam ah khaw 40 ttha lai an um ih MPT tower pakhat vial Letpanchaung ah a um lai. Tuih Telenor tower hi a pahnihnak ding a si.\nMandalay ah GSM Tower 50 Lenglo Sak Ding


Snak The Ripper feat. Onyx (Fr... -'Vandalize Shit'Rhymefest -'Give It To Me'Evidence (of Dilated Peoples &... -'Chase The Clouds Away'N.B.S. & Snowgoons feat. Reks ... -'B.A.R.S' Narrow Results by:Category< All CategoriesAll Music VideosNewer Music Videos (2)LetterAll Letters# A B C D E F G H I J K L M N O P Q R S T U V W X Y Z LabelAll LabelsMello Music Group (2)Director< All DirectorsErick LeeVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Videos Found)Page: 12:327evenThirty - 'Where It's At (Another Tragedy)'(Music Video)Released: Dec 10, 2012Views: 1,873Label: Mello Music GroupSong Producer: M. SlagoVideo Director: Erick LeeRating: (3.8 Stars) (6 Comments)


Tulai Milian Bik In, “Dam Rei Tuk Zuam Hlah Uh Sin, Asilolen Hlanhlai Ramkhel Biden, Trump Pawl Vekin Tulai Boruak Kan Siatsuah Ve Ding” A Ti – Meifar\nMarch 28, 2022 admin Leitlun 0\nKum 50 mi Elon Musk cu tulai ih milian bik a si ih a umhar thei tuk, kan dungah a nupi thawn a veihnihnak an ṭhenaw fel ih a nupi cu tlangval thar a nei hngal.\nA nupi hlasakthiam thawn fate pahnih an nei zo ih a fale pawl cu a nupi hnenah an um, Elon Musk cu an uico thawn an umtlang ih a umhar thei zet. Media pawlin thu an suhnak ah Musk in, “A caan ahcun ka umhar thei tuk, zocio khalin umhar caan na nei ding.\nKa kiangah ka uico hi um lo sehla cun ziangkhop in ka um har ding. Minung hi dam reituk tum ding kan si lo. Kan dam rei tuk asilen thangthar nonawn pawl ih hringnun kan siatsuah sawn ding, mi ṭhenkhat cu an khuaruahnak hi an thleng danglam thei lo.\nHlan ih an khuaruahnak vekin tulai khalah thil ziangkim an tuah thluh tum lai, US ramhruaitu pawl cu hlanlai ih ramkhel pawl lawnglawng an si. Kan dam rei tuk asilen hlanlai ramkhel Biden, Trump le Pelosi pawl vekin tulai boruak kan siatsuah ve ding” a ti.\nMithong Thiam In, “Will Smith le Chris Rock, £11.5million Veve Ka Lo Pe Dingih Sualaw Uh” A Ti


Thailand Ih Raltlan Umnak Hmun Ah Kangmei Suak - Chinland Today Media\nThailand Ih Raltlan Umnak Hmun Ah Kangmei Suak\nFebruary 27, 2012 11:26 am·4 comments\nUmpiem Mai Refugee Camp ih meikang ruangah beunak hawl mi ziangmaw tizat cun rawl, thuamhnaw, umnak hmun neinawn lo in an um. Bawmnak a pe duhtu hrangah http://www.tbbc.org/donate/donate.htm ah bawmnak pek theih a si. Thailand-Burma Border Consortium(TBBC) pawl ih an sim danah hi meikang ruangah mithi cu an um lo tiin an sim nan nauhak pakhat cu a hlo tiin thu dawn a si.\nHi meikang hi TBBC ih an ngandan ahcun February 23, 2012 Tlawngkai nili sun, sundir sml 12:15 zl ah quarter No. 9 ihsin a kang thok tiin an hmu ih a rei hlanah meikhu cu section 6, 7, 8, 9 leh 10 (Muslim Community) pawl ih umnakah a kang vivo tiin an tarlang. Hi hmun ah Inn 3019 a um ih milai 4410 an um tiin TBBC cun an sim.\nZanlam 2.30 ah meikang kham mawtaw a ra thlengnan meikang cu a sosang tuk zoih kham theih a si nawn lo. TBBC cun inn 566 tluk a kangral ih inn 257 tluk a siat suah tiin an sim. meikang mit tum ruangah mi 20 pawl cun hliamhma fate an tuar ti khal cun thuhla dawn a si.\nRalpi Veihnihnak Bomb Hmu Sal\non February 27, 2012 at 11:43 pm\nAw! Zangfah an va um ve\nCT, kangmai tivek a um lo tiah lo simtu an um zo, ttong awm ang lo tuk vek cu phuah lo sehla a ttha ding, CT quality a niamter pang ke….\non February 29, 2012 at 3:19 am\nAW…ava poive..an ruahnak leh an nunphung khawsaknak khaisangtu ah cang sinsin hram sehlaw.\nKawl ralkappawlih tawlrel a si leh kei cu…………..\nA pawi tuk aw…..